Mera Raici Vakacava na Vakasivoi | Loloma ni Kalou\nMera Raici Vakacava na Vakasivoi\nE dau mositi keda nona vakasivoi mai na ivavakoso e dua na wekada se itokani voleka e sega ni veivutunitaka nona cala. Noda rai me baleta na ivakasala vakaivolatabu ena tikina qo, ena laurai kina na titobu ni noda lomani Jiova kei na noda yalodina ina veika e tuvanaka. * Meda veivosakitaka mada eso na ka eda dau lomatarotarotaka.\nMeda raici ira vakacava na vakasivoi? E tukuna na iVolatabu: “Moni kua ni vakailala tiko kei na dua e vakatokai me tacida e dauveiyacovi tawadodonu, se daukocokoco, se dauqaravi matakau, se dauveivakasewasewani, se daumateni, se dau kovea na ka, ni kua mada ga ni kana vata kei koya.” (1 Korinica 5:11) E tukuni tale ga me baleti koya e “sega ni dei tiko ga ena ivakavuvuli i Karisito”: “Ni kua ni vakacurumi koya ina nomuni vale se vakabula vua. O koya e vakabula vua sa vakaivotavota ena nona ivalavala ca.” (2 Joni 9-11) Eda na sega ni veimaliwai se veitalanoataka na ka vakayalo kei ira na sivo. Na Vale ni Vakatawa, 15 Seviteba, 1981, tabana e 25 e tukuni kina: “Nomu vakabula wale ga vua e rawa ni imatai ni kalawa mo drau veitalanoa kina se veitokani sara. Vakacava eda via taura na imatai ni kalawa ya meda vakabula vua?”\nE dodonu beka meda vakayawaki keda sara ga mai vua? Io, e tiko na vuna meda cakava kina qori. Kena imatai, e vakaraitaka noda yalodina vua na Kalou kei na nona Vosa. Eda na talairawarawa vei Jiova ena veigauna, dina ni na dredre ena so na gauna. Noda lomana na Kalou ena uqeti keda meda muria na nona ivunau kece nida kila ni dodonu nona ivalavala, e dauloloma, qai yaga vei keda na nona lawa. (Aisea 48:17; 1 Joni 5:3) Kena ikarua, noda vakayawaki keda mai vua e sega ni veivutunitaka nona ivalavala ca ena taqomaki keda qai taqomaka tale ga vakayalo na ivavakoso me kua ni rogorogo ca. (1 Korinica 5:6, 7) Kena ikatolu, noda dei ena ivakavuvuli vakaivolatabu ena yaga vua e vakasivoi. A sega ni via ciqoma nodra veivuke na qase ni ivavakoso, ia ena rawa ni veiuqeti vua noda tokona na vakatulewa ni komiti ni veilewai. Noda tagutuva na noda veimaliwai kei na dua eda dau veivolekati ena rawa ni uqeti koya me “kilai yalona tale,” me raica na bibi ni cala e cakava, qai saga me vakadonui koya tale o Jiova.—Luke 15:17.\nVakacava ke vakasivoi e dua na wekada voleka? Ena vakatovolei ena gauna qori se bibi cake noda veilomani vakaveiwekani se noda yalodina vei Jiova kei na nona lawa. Meda raica vakacava na nona vakasivoi na wekada? Ena sega ni veivosakitaki ena ivola qo na ituvaki kece ena rairai sotavi, ia meda raica mada ga e rua.\nEna so na ituvaki, o koya e vakasivoi ena rairai tiko e vale kei ira na vo ni lewenivuvale. E sega ni tagutuva na ivau ni veiwekani na nona vakasivoi, ratou na cakava vata tiko ga na veika e vauca na bula ni vuvale e veisiga. Ia ena vuku ni cala e cakava, sa na tagutuvi na kedratou ivau vakayalo. Ni ratou lomani Jiova ratou qai yalodina vua na lewenivuvale, ratou na sega ni vakatara me vakaitavi o koya e vakasivoi ena veika e vauca na sokalou. Kena ivakaraitaki, ena sega ni vakaitavi ke tiko ena sokalou vakavuvale. Ke gone o koya e vakasivoi, se nodrau itavi tiko ga na itubutubu me rau vakavulici koya, rau vunauci koya tale ga. Erau rawa ni tuvanaka tale ga me rau vulica vata kei koya na iVolatabu. *—Vosa Vakaibalebale 6:20-22; 29:17.\nEna so tale na ituvaki, ena rairai vakasivoi e dua na wekada e sega ni tiko kei keda e vale. De na gadrevi ena so na gauna me veivosakitaki eso na ka e vauca na vuvale, ia e dodonu me yalani na veimaliwai. O ira na lewenivuvale lotu vaKarisito yalodina era na sega ni vaqara ulubale mera veimaliwai kina kei na wekadra e vakasivoi e sega ni tiko e vale. Ia na nodra yalodina vei Jiova kei na nona isoqosoqo e uqeti ira mera doka na ituvatuva vakaivolatabu me baleta na veivakasivoi. Nodra muria dei na lawa i Jiova me baleta na veivakasivoi ena uqeti koya e cala qai yaga vua nona vunauci. *—Iperiu 12:11.\n^ para. 1 Na ivakavuvuli vakaivolatabu me baleti ira na vakasivoi e vauci ira tale ga na vakanadakuya na ivavakoso.\n^ para. 2 Ena ikuri ni ivakamacala me baleta na nodra sivo na gone era tiko e vale, raica Na Vale ni Vakatawa, 1 Okotova, 2001, tabana e 16-17, kei na Vale ni Vakatawa, 15 Noveba, 1988, tabana 20.\n^ para. 3 Me kuri na ivakamacala e vauca na rai e dodonu me tiko vei keda me baleti ira na wekada era vakasivoi, raica na ivakasala vakaivolatabu e veivosakitaki ena Vale ni Vakatawa, 15 Epereli, 1988, tabana e 26-31, kei na 15 Seviteba, 1981, tabana e 26-31.\niMeli iMeli Mera Raici Vakacava na Vakasivoi


Na iTekitekivu ni Bula—iSaunitaro me Vakasamataki Vakabibi\niSaunitaro me Vakasamataki Vakabibi\nNI RAICI oti na ivakadinadina, era vakabauta e levu ni buli keda e dua e vuku sara vakalevu. Vakasamataki Antony Flew mada, e dua na parofesa e vulica na veika e nanumi tu me baleta na ibulibuli kei na itekitekivu ni bula, dua na gauna e tutaka sara ga na vakabauta ni sega ni bula na Kalou. Ni vulica na vereverea kei na vakatubuqoroqoro ni noda buli kei na veika bula me baleta na vuravura kei na lomalagi, e veisautaka nona rai. E vola e dua na ka a se tukuni makawa sara: “Me vakabauti ga na ka sa vakadinadinataki.” E raica gona o Parofesa Flew na ivakadinadina ni tiko e dua na Dauveibuli.\nQori tale ga na ka e duavata kina o Gerard, a tukuni taumada. E vuli vinaka qai nona cakacaka me dikevi ira na manumanu lalai, ia e kaya: “Au sega ni raica rawa e dua na ivakadinadina me basika tu ga vakasauri na bula mai na ka mate. Na tuvai vinaka ni ibulibuli kei na kena vakatubuqoroqoro au vakadeitaka kina ni tiko e dua e dau Tuvatuvanaki vakamaqosa, e Dauveibuli tale ga.”\nMe vaka nona kilai e dua na dau droini ena ka e droinitaka, e kila tale ga na Dauveibuli o Gerard ena nona vakadikeva ga na veika buli. A wilika tale ga na nona ivola na Dauveibuli—na iVolatabu. (2 Timoci 3:16) E saumi kina eso na nona taro me baleta na bula ni kawatamata ena veigauna sa sivi, vaka kina na ivakasala yaga me wali kina na leqa eda sotava tu nikua. E vakadeitaka tale ga ni vakavuna na volai ni iVolatabu e dua e vuku sara.\nE raica o Gerard ni dodonu me vakasamataki vakabibi na isaunitaro vakaivolatabu. Oni sureti moni vakadinadinataka tale ga qori.\nTOKONA NA IVOLATABU ESO NA KA VAKASAENISI. Sega ni saqata na iVolatabu na veika vakasaenisi, e veiuqeti ga ena kena dikevi na veika bula era tu ena noda vuravura. (Aisea 40:26) E sega ni ivola vakasaenisi na iVolatabu, ia e tokona na veika vakasaenisi e laurai ni dina. Kena ivakaraitaki, e sega ni tokona na iVolatabu na vakasama ni se qai vica ga na udolu na yabaki na kena buli na lomalagi, na vuravura kei na veika bula kece era tu kina. E sega ni tukuni kina ni a buli na vuravura ena ono ga na siga, qori me 24 na aua ena dua na siga. Na vosa “siga” e vakayagataki ena Vakatekivu e vakaibalebaletaki ena dua na gauna balavu. *\n^ para. 9 Me ikuri ni vakamacala raica na ivola Was Life Created? tabaka na iVakadinadina i Jiova se rai ena www.jw.org.\nTIKO E DUA NA DAUVEIBULI. “Ni sa tu vei kemuni [na Kalou] na waivure ni bula.”—Same 36:9.\nBULIA NA KAU KEI NA MANUMANU NA KALOU “E NA KEDRA VEIMATAQALI.” (Vakatekivu 1:11, 12, 21, 24, 25) Tukuni ena iVolatabu nira sega ni yalani ena dua ga na kena ‘mataqali.’ Rawa gona ni levu na kena mataqali mai na dua ga na kau se manumanu.\nBULI KEDA NA KALOU MEDA ITOVO VATA KEI KOYA. Okati kina na itovo me vaka na loloma, yalovinaka kei na lewadodonu. “A sa kaya na Kalou, Me datou bulia na tamata mei tovo vata kei kedatou.”—Vakatekivu 1:26.\niMeli iMeli iSaunitaro me Vakasamataki Vakabibi


Vakacava mo ni biuta laivi na imawe ni acne: vuso ni patches ena dela? – Jannah News\nVakacava mo ni biuta laivi na imawe ni acne: vuso ni patches ena dela?\nImawe kei na imawe ni oti na acne\nSala me kauta laivi na imawe ni acne ena dela\nHome/Acne/Vakacava mo ni biuta laivi na imawe ni acne: vuso ni patches ena dela?\nBulago ni Puzene ni Ilona\nYalewa – buli e dua na bula va-Kalou,\nna ivurevure ni kena mataivalu e vakavure ni vakasama.\nNi vinakata me ra kauta tani na dukadukali, imawe kei na imawe ni oti na acne vakataki iko?\nNi bula, baleti ira na dauwiliwili ni matavinaka na buloqo!\nEda sa tomana tiko na noda veivosaki ena ulutaga ni postacne (revurevu ni acne ni purulent). Nikua, Eda na tukuna vei, Vakacava mo ni biuta laivi na acne e vale kei na matavulo mana ni icakacaka ni kakana ni wasea. Ka vakakina na, Eda sa mai vakaraitaka na veika vuni, Me vunitaka na malumalumu ni kena vakayagataki na sasauni.\nEna vukei iko mo kauta tani rawa na malumalumu kina na noda itukutuku! Tiko vata kei keda ka taleitaka na Wilivola.\nLewe ni ivola:\nNa sala dodonu duadua ni Dusidusi ni kena biuta tani ni blemishes kei na imawe\nIvakarau me kina na iubi taqomaki ni mata ni itikotiko ni oti na acne?\nInflammation ni na kuli ni manumanu dau vakavuna me da sega na luluvu. Vakabibi, Na gauna era sega yaco sega tu ni kilai ka biuta tu mai na "ivakananumi" ena fomu ni kalevu se na vakatitobutaki ena na kuli ni manumanu. Eda sa segata mo ni biuta laivi koya ga. Nikua, Eda na wasea vei kemuni na ivakasala ni, ka na vukei iko mo kauta laivi na imawe e vale.\nE vuqa beka, ni sa sega ni rawa na savasava oti na acne. Ia,, Kevaka me tekivu qarava na iwalewale — rawa na ka kecega, Ni sa oti kece, na imawe bulabula me deduce levu rawarawa!\nNa sala mana ni kalevu itukutuku:\nParaffin ni cosmetic ni acne oti ni veivala uasivi. E rawarawa sara na iwalewale ni kena vakayagataki: iyau liquated, creatively vakayagataka ka kauta tani oti vakasigani. Sa qai vakadeitaka ni ra vakayagataka e dua na moisturizer me baleta na dela.\nVolia, o rawa ni rawata Eke .\nNa isava sai koya e dua na sala cecere me kauta laivi na dukadukali ni pigment, vakamamadataka na imawe. Oqo e rawa ni caka ena kena vakayagataki na duatani na sala cosmetic, ka vakakina na kena vakayagataki na iubi taqomaki ni mata, Sa rawa mo vakarawarawa vakavakarau e vale.\nIcakacaka ni creams, Scrubs kei na iubi taqomaki ni mata sa rawa mo wilika ena mua ni noda itukutuku. Ena vukea talega na isava flatten na roka ni kuli ni manumanu, e taladrodro, velvety.\nMasia na vakayagataki kina na waiwai ni totoka. Me baleta na yaga ni irairai ni matana masia e rawa ni o tukuna vakawasoma! Baleta ni na vukei vakamalua na qase, na rorogo ni domo ni DermIS, kuli ni smoothes. Ena cosmetic na waiwai e rawa ni o vakuria 1 − 2 na turu ni Ica.\nMe kena ivakaraitaki: 1 e dua kau masima mai almond na waiwai kei na 2 na turu ni waiwai ni vunikau ni gunu ti se, eucalyptus, Rosemary. Maqosa na imoimoi masia veicurumaki me masia na laini.\nIWiliwili ni waiwai, O na kila vakacava, yaga vakaidina sara ga, na veika, ka sa na tiki tiko ni na totolo ni Aether cake metabolism, Kusai na epidermis ni veivakaukauwataki kei na smoothes ni Veikauyaki.\nD'arsonval veivueti — ena vukei iko mo kauta tani na duka. Vakavinavinaka ki na dua na kidacala ni vakayacori rarama, sa vakayaco-vakamalua ka na DermIS. Pulses, mai na nozzles, lako mai ki na kuli ni manumanu. Qai sa vakamatei kina na bacteria, lako tani na inflammation.\nTalega e totolo sara kina na drodro ni dra na D'arsonval. Vakayagataki vakaivakarau sa vakalailaitaki ni vakamawe na imawe, imawe. Talega ni vakavinakataka cake na DermIS taucoko, tekivu na veivakaukauwataki, vakayavalata na collagen veivakamarautaki, elastin, gilaurona.\nVata kei na creams, lotions, Scrubs — mo vakasakiti na revurevu! Na kena rawa ni volia na veivueti ni D'arsonval .\nYaga me lotions ena wai wiwi ni cider kei na e. E sega walega ni whitens, Ia sa vakatotolotaka talega na veivakabulai malumu, Torocake na veivakaukauwataki, smoothes na epidermis, solia na elasticity.\nTaura na vitamins, vakabibi, A kei na v. Vuli ena 2 ni vula. Era na vukei vakavinakataka cake na ituvaki ni kuli ni manumanu. Talega, Rauta na wai ni gunu.\nTaqomaka na nomu kuli ni manumanu mai na UV cilava-kevaka e sega na tauyavu na vanua pigmented, ka, e, kakua ni ukutaka na irairai. Vakabibi, Kevaka o vakayacora tiko acid peels se me vakayagataki na waiwai ni yaga ni moli, e, grapefruit.\nO na raica, sa rawarawa sara na ivakasala ni! Qaravi taumada sa idola ki na rawa-ka, duavata? Kei na vale, o na kauta tani rawa ni postacne.\nMo vakayagataka kina na vakarau tu na remedies, veitaratara kei na sitoa ni Initaneti dauniwainimate brands Pharmacosmetica .\nE dina, Kevaka e dua na kisi dredre ni: imawe titobu, E tiko na inflammation ni unhealed, ka vakakina na subcutaneous na vuli — e yaga me sikova na dermatologist. Sa ikoya duadua ga na veivakayarayarataki vakabulai na epidermis, Kevaka e sega taumada ni raici rawa na ivakatakilakila ni suppurations kei na inflammation.\nMake-Up veika vuni-APA, me na vukei kemuni mo ni vunitaka na imawe:\nVakayagataka ena kuli ni manumanu primer, Ena vukei salavata na Veivukei.\nKa tarava, vakayagataka na digitaki barasi se isasauni sipaji vakayagataka na concealer. Sega ni gadrevi me rui oso na inisua! E rawa ni o clog ga ka aggravate na veika a yaco.\nNa veivanua e vakacacani, vakayagataki concealer, Oqo ena vukei ira camouflage\nEna vukei na vunia na wadadamu drokadroka ni concealer, Sa camouflages. E dodonu me dotted vata kei na dua na barasi na inaki.\nVakavinakataka na make-up vakayagataka vurumemea.\nNanuma tiko na lawa: sega ni yaga me makataka na nomu mata se na tebe ni gusudra. Vinaka cake me cakava e dua na vakabibitaki lailai ena vakalailai na vacu ni, ena tebenigusuna e yaga me inaki lipstick se gloss rurugu e njudovogo, na mata e rawa me dua na tiki ni dua me sobu penikau loaloa.\nDau vakayagataka na levu ni ituvaki, vakadinadinataki na cosmetics , ka sega ni vakavuna na allergies.\nSa duidui na kena sala ni, ni o rawa vakasaqa e vale. Era na vukei iko mo kauta laivi na veika, ka vakakina na vakatotolotaka na drodro ni dra kei na veivakaukauwataki. O na raica talega, me vaka ni na rusa ena yaco me serau na totoka kei na ituvaki ni bula.\nNa ka bibi me da nanuma — ka cakava na iubi taqomaki ni mata, rau kei na kirimu yaga vakawasoma, kina na kevaka e sega, ena sega ni tiko kina na macala mai na iwalewale.\nE dodonu me sa vosota, Sa vakacava me vakatorocaketaki sara na collagen, era na rawa ni vakasinaita ena veivanua vakacacani kina. Ena sega ni veivuke walega na cosmetics me kauta tani rawa na imawe, Ia talega e tarovi kina na irairai ni pimples.\nIubi taqomaki ni mata ni tete vata kei na ikuri ni esters veivuke ena kena vakatorocaketaki na kuli ni ituvaki ni bula, na ivakarau ni veivakaukauwataki na vakatotolotaka. Sa bibi sara, a vakatorocaketaki me collagen kei na elastin. Oti na veika kece, sa nodra itavi me baleta na kuli ni manumanu elasticity kina na gacagaca e rua oqo.\nEsters (Rosemary, Lavender, na vunikau ni gunu ti se, e) sega walega ni vakatotolotaka na drodro ni dra, ia e tokona talega na vakatotolo na postacne veivakabulai.\nClay — vakamalumalumutaka na na, a savata ga, kei na moisturizes. Kuria na waiwai ena Clay vulavula se drokadroka ena turuma yani vakamalua — na veirauti − 1 turu 2.\nNa oni kei na cinnamon — cakava sa mai malumu na DermIS, silky, vakabulabulataka ka moisturize. Oni sa ikoya e dua na ivoli veivakurabuitaki, era yaga mai e dua na naba mai na mate kei na e dau vakayagataki me baleta na inaki ni cosmetic. Cinnamon — sa vakatakata cake na kuli ni manumanu, totolo sara na metabolism.\nCosmetic na waicevata sa ikoya me vakasaqara sara vakarawarawa! Mo taura na parsley, kena gauna koti (se qaqia ena dua na blender) Sovaraka na yasa ni kuro na wai ena baba sobu, solia vei ira na veimedreyaki ka sovaraka ena digitaki na fomu me baleta na waicevata. Veivuke sara vakalevu me tavoya na waicevata kiube dela mataka kei na yakavi. Ena mataka — na iwalewale oqo mo vakabulai, ena yakavi bogi — vakacegui na wawale ni yago kei na lomaocaoca ni oti e dua na siga dredre ni cakacaka.\nBadaga vata kei hydrogen peroxide — эффективное средство, которое помогает выровнять кожные покровы, устраняет воспаления и снимает зуд. Рецепт маски примерно такой: 1 ложка глины, 1 ложка бодяги и 4 капли перекиси водорода 3%.\nВыберите наиболее понравившуюся вам маску от постакне и делайте ее каждый день. Также стоит включить в свой уход протирание льдом и парафин. Комплексная терапия и тщательный уход за кожей помогут вам справиться со следами от прыщей.\nИспользуйте органическую косметику , пропейте комплекс витамин .\nЕсли, спустя 2−3 месяца вы не заметите видимых изменений, то стоит обратиться к дерматологу или посетить косметолога. Заботьтесь о себе, ухаживайте за кожей постоянно — и она отблагодарит вас!\nПоднимая волнующую всех тему о прыщах, мы с вами узнали о причинах их появления, как их лечить и к кому обращаться за помощью.\nИ наконец, сегодня познакомились с способами, как победить постакне в домашних условиях. Рецепты масок разнообразят ваш уход за собой и помогут сделать кожу гладкой и шелковистой.\nПомните — вы прекрасны!\nПодписывайтесь на блог, me dau tukuni vei me baleta kece na novelties mai na vuravura ni veika totoka, ituvaki ni bula kei na vakasama.\nWasea na itukutuku vei ira na nomu itokani, baleta ni excites ira e vuqa na ulutaga oqo.\nNa vinaka sara vei iko.\nRaica ni o ni sega ni dede!\nKevaka a veivuke sara vakalevu vei iko na itukutuku oqo, na yalo e na rarama ni totolo)))\nSala me kauta laivi na imawe ni acne ena dela: duka, постакне\nVakacava mo ni biuta laivi na imawe ni acne: «бабушкина» подмога\nКак убрать прыщи в домашних условиях – убрать следы, способ, отзывы, рецепты, ребенку\nImawe ni oti na acne: эффективные способы удаления, Болезни кожи


Vulica na ka Dina ena iVolatabu e Dua na Turaga Ligamudu | iTalanoa ni Nona Bula\nVulica na ka Dina ena iVolatabu e Dua na Turaga Ligamudu\nTalanoataka o Bernhard Merten\nNi o tataivatia, o na via kukube ena dua na ka. Au sega ni rawa ni cakava qori niu ligamudu. A vinakati me kau tani ruarua na ligaqu niu se qai yabaki vitu, ke sega au na mate.\nAu sucu ena 1960 ni se qai yabaki 17 o tinaqu, qai biuti keirau na veitinani o tata niu se buketetaki voli. Keirau mani lai tiko kei rau na itubutubu nei nana e Burg, dua na tauni ena tokalau kei Jamani. Me vakataki ira e levu na lewenivanua, keitou sega ni vakabauta vakavuvale na Kalou. E sega ni tiki ni neitou bula e dua na ka me baleta na Kalou.\nDua na ka nona kauaitaki au o tutu ena gauna au tubucake tiko kina. Au dau taleitaka tale ga meu vukei koya ena veika e cakava, me vaka na musu tabanikau. Au marautaka tu noqu bula qai sega ni dua na ka au leqataka.\nVEISAU VAKADUA NOQU BULA\nA yaco e dua na ka vakadomobula niu yabaki vitu. E se qai ikarua ga ni yabaki ya na noqu vuli. Au a kabata e dua na duru ni livaliva niu lesu tiko i vale ena dua na siga. Ni sa rauta ni 8 na mita na yawa ni vanua au kabata, e qai kati au na wanilivaliva. Au sega tale ni vakila e dua na ka ni oti ya, au qai lai yadra ga e valenibula. Au sega ni yavalata rawa na ligaqu ruarua ni sa kama sara ga vakaca. Sa rui vakadomobula na noqu mavoa, mani vinakati me musu ruarua na ligaqu me kua ni curumi gaga noqu dra. Eratou rarawa sara ga o nana, bubu, kei tutu. Ia niu se gone ena gauna ya, au sega tu ni kila se na vakacava noqu bula ena veiyabaki e muri niu sa na ligamudu.\nAu a lesu i vuli niu suka mai valenibula. Era vakalialiai au na gone, biliraki au, era vakaviriki au nira kila au na sega ni cakava rawa e dua na ka. E dau veibeci qai mosimosi na vosa era tauca. Au mani kau ina nodra koronivuli na lokiloki ra qai curuibure na kena gonevuli. Ni yawa sara mai vale na koronivuli, ratou sega ni sikovi au rawa kina o nana, bubu, kei tutu. Keitou dau sota ga ena gauna ni sereki. E tini na yabaki na neitou tu veiyawaki vakavuvale.\nNIU TUBUCAKE TIKO\nNiu ligamudu, au sa vakayagataka vakalevu ga na yavaqu. Vakasamataka mada me taura toka na iqaqaloniyavamu na icula se na sepuni ni o kana. Qori sara ga na ka meu vakamatauni au kina. Au vulica tale ga meu vakayagataka na yavaqu niu barasi se seruta na uluqu. Niu veitalanoa mada ga kei ira eso tale, au dau matanataka na ka au kaya ena yavaqu. Io, sa cakava na cakacaka ni ligaqu na yavaqu.\nGauna au sa itabagone kina, au dau taleitaka na ivola vakasaenisi. Au diva ena so na gauna me dua na ligaqu vakalivaliva meu cakava kina na ka au vinakata. Au tekivu vakatavako niu yabaki 14 niu nanuma ena oti kina noqu beci au, au na tautauvata kina kei ira eso tale. E vaka ga meu kaya tiko: ‘Io, au rawa ni cakava tale ga qori. Era dau vakatavako na uabula, ligamudu se sega.’\nLevu na ka au cakava meu vakaogai au tu kina. Au lai lewena e dua na nodra isoqosoqo na itabagone e Jamani, au qai digitaki meu kena vunivola. Au lewena tale ga e dua na ilawalawa ni lagasere, vola serekali, kei na nodra isoqosoqo ni qito na lokiloki. Oti na noqu vuli cakacaka, au lai cakacaka sara ena dua na kabani ena tauni au susu kina. A qai caka e dua na ligaqu vou, sega vakadua ni luva na liga vou qori niu vinakata me taucoko na kequ ituvaki.\nA golevi au yani e dua na turaga niu wawa sitimanivanua tiko meu lai cakacaka. E kaya ni na rawa ni solia lesu vei au ena dua na gauna na Kalou na ligaqu ruarua. Au kurabui sara ga niu vinakata dina me vakasukai mai na ligaqu dina, ia au sega ni vakabauta ni rawa ni yaco ya! Au sega tale ga ni vakabauta ni bula tiko na Kalou. Keirau sega tale ni sota kei na turaga keirau a veitalanoa ya.\nDua na gauna e muri, a sureti au ina nodratou vale e dua na noqu itokani vakacakacaka. Rau vakamacalataki koya sara na Kalou o Jiova na nona itubutubu ni keitou sa gunu kofi toka. Se qai vakadua meu rogoca ni tiko na yaca ni Kalou. (Same 83:18) Ia au kaya e lomaqu: ‘Se mani o cei na yacana, e sega na Kalou. Au na vakaraitaka vei ratou na vuvale qo ni cala nodratou rai.’ Au vakadonuya me keitou veitalanoa vakaivolatabu niu kila e donu na noqu nanuma. Ia kila na cava, au sega ni vakadinadinataka rawa ni sega ni bula tiko na Kalou.\nA tekivu veisau vakamalua noqu rai me baleta na Kalou ni keitou sa dikeva na parofisai ena iVolatabu. Era yaco dina e levu na ka e parofisaitaki ni se vo tu e vica vata na drau se vica vata na udolu na yabaki me qai vakayacori. Dua na gauna keitou veidutaitaka na ituvaki kei vuravura nikua kei na parofisai ena Maciu wase 24, Luke wase 21, kei na 2 Timoci wase 3. Me vaka ga nona dikeva o vuniwai e levu na ivakatakilakila me kila kina na vu dina ni nona tauvimate e dua, na veisemati tale ga ni parofisai au dikeva e vakadeitaka vei au nida sa bula tu qo ena gauna e vakatoka na iVolatabu me “iotioti ni veisiga.” * Dua na ka noqu kidroa, niu raica sara tu ga na vakayacori ni parofisai ya.\nAu vakadeitaka ni dina na veika au vulica. Au sa masu vua na Kalou o Jiova, au muduka tale ga na vakatavako au bobula tu kina ena dua na gauna balavu. Oti e dua na yabaki noqu vulica na iVolatabu, au qai papitaiso ena dua na tavu ni sisili ena 27 Epereli, 1986. A sega ni kilai noqu papitaiso ni a vakatabui tu ena gauna ya na nodra cakacaka na iVakadinadina i Jiova ena tokalau kei Jamani.\nKeimami sega ni dau soqo vakalelevu ena vuku ni vakatatabu, au sega kina ni kilai ira e levu keimami lotu vata. Au kurabui nira vakadonuya na vakailesilesi ni matanitu meu gole ina ra kei Jamani, e sega ni vakatabui tu kina nodra cakacaka na iVakadinadina i Jiova. Qori na imatai ni gauna meu tiko kina ena dua na nodra soqo na iVakadinadina i Jiova, meu sotavi ira tale ga kina e vica vata na udolu keimami lotu vata. Dua na gauna guiguilecavi dredre vei au ya.\nA laveti na vakatatabu ni sa kau laivi na ilati a dau wasei rau tu na tokalau kei na ra kei Jamani. Sa sega ni dua na ka me vakataotaka na neimami qarava na Kalou o Jiova. Au via vakalevutaka noqu gauna ni vunau, au ririkotaka ga noqu sotavi ira keimami sega ni veikilai. E dau vakayalolailaitaki au na ituvaki ni yagoqu, kei na gauna dede au tu kina ena nodra koronivuli na lokiloki. Ia au saga ena 1992 meu vunau me 60 na aua ena dua na vula. Dua na ka noqu marau ni rawa vinaka noqu sasaga. Au mani vakatulewataka meu vunau me 60 na aua e veivula, au qai cakava toka qori me tolu na yabaki.\nAu sega ni dau guilecava na ka e kaya na iVolatabu: “O cei e malumalumu meu sega ni malumalumu kina?” (2 Korinica 11:29) E tu vinaka noqu vakasama, au rawa tale ga ni vosa. Au saga gona meu cakava na ka kece e rawa ena kequ ituvaki meu vukei ira kina eso tale. Au dau nanumi ira vakalevu e vakaleqai na tikiniyagodra me vakataki au. Au saga meu vakayaloqaqataki ira qori niu kila vinaka ni tu e levu na ka keimami via cakava, ia e sega ni rawa ena vuku ni keimami ituvaki. Dua na ka noqu marau niu soli ka vei ira eso tale.\nAu dau marautaka noqu vunautaka na itukutuku vinaka\nVUKEI AU O JIOVA E VEISIGA\nAu dau yalolailai ena so na gauna niu vinakata me vinaka kece na veitikiniyagoqu. E levu na ka au rawa ni cakava ga vakataki au, ia sa bau va ga ya noqu sasaga qai kania vakalevu na gauna. E dau noqu ibole e veisiga: “Au rawata na ka kece ena vuku i koya e vakaukauataki au.” (Filipai 4:13) Na veika au cakava rawa e veisiga e vakaukauataki au kina o Jiova. Au via qaravi koya tiko ga ni sega vakadua ni vakanadakui au.\nE vakalougatataki au o Jiova ena dua na vuvale, na ka sara ga au diva tu niu se gone. E marama yalovinaka na watiqu o Elke, e dauloloma qai veinanumi. Era lewe tale ga ni noqu vuvale e vica vata na milioni na iVakadinadina i Jiova e vuravura raraba.\nKei na watiqu o Elke\nE veivakacegui dina na yalayala ni Kalou me baleta na Parataisi, ena ‘vakavoutaka kina na ka kece,’ wili kina na ligaqu. (Vakatakila 21:5) Au vakadeitaka ni na yaco dina na yalayala qori niu vakasamataka na veika e cakava o Jisu ni se bula e vuravura. Kena ivakaraitaki, a vakabula na turaga e mate e dua na ligana, kei na turaga a taya cavuka e dua na daligana. (Maciu 12:13; Luke 22:50, 51) E vakadeitaka vei au na yalayala i Jiova kei na cakamana i Jisu ni na taucoko na ituvaki ni yagoqu ena dua na gauna lekaleka ga qo.\nIa au marautaka vakalevu duadua noqu mai kila na Kalou e tamaqu qai noqu itokani, o Jiova. E dau vakacegui au qai vakaukauataki au. Au duavata kei na ka e vola o Tui Tevita: “O Jiova e noqu kaukaua . . . Au sa ciqoma na nona veivuke, qai marau vakalevu na lomaqu.” (Same 28:7) Qori na ka dina au sa mai kila, au na vakamareqeta tale ga ena noqu bula taucoko veitalia ga niu ligamudu.\n^ para. 17 Ena ikuri ni ivakamacala me baleta na ivakatakilakila ni iotioti ni veisiga, raica na wase 9, “Eda sa Bula tu ena ‘iOtioti ni Veisiga?” ena ivola Na Cava Mada e Kaya na iVolatabu? tabaka na iVakadinadina i Jiova, sa tu tale ga ena internet ena www.jw.org.\nVosota na iTuvaki Dredre iRogo me Baleti Ira na iVakadinadina i Jiova


Cagilaba o Irma kei Maria: Totolo Nodra Veivuke ena Vakacoko na iVakadinadina i Jiova\nWILIKA ENA VOSA Afrikaans Albanian Armenian Azerbaijani Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Cibemba Croatian Czech Danish Dutch English Estonian Finnish French Georgian German Greek Hebrew Hungarian Indonesian Italian Italian Sign Language Japanese Kinyarwanda Kirghiz Korean Lingala Lithuanian Malagasy Myanmar Norwegian Polish Portuguese (Brazil) Portuguese (Portugal) Romanian Russian Serbian (Cyrillic) Serbian (Roman) Sesotho (South Africa) Setswana Slovak Slovenian Spanish Swahili Swedish Thai Tsonga Turkish Ukrainian Vietnamese Xhosa Yoruba vakaViti\nVale ni Soqoni e Tortola ni bera na vakacoko kei na gauna e oti kina. Qo e dua vei ira na lima na Vale ni Soqoni e British kei na U.S. Virgin Islands e vakacacani ena cagilaba o Maria, e kena imatai tale ga me vakavinakataki.\n19 JANUERI, 2018\nNIU YOKA—E vakacagau sara tiko na cakacaka ni vakacoko me vukei ira era vakaleqai ena cagilaba o Irma kei Maria. Ena Seviteba 2017 e vakacacani e levu na vanua ena Caribbean. E vakarautaka kina na valenivolavola ni tabana e Barbados, Cuba, Dominican Republic, Varanise, kei Merika na itukutuku qo me vakaraitaka na veivuke e caka mera vukei kina na tacida era vakaleqai.\nVeivanua e vakarurugi ena Valenivolavola ni Tabana e Barbados—Anguilla, Antigua and Barbuda, Dominica, kei St. Maarten (yasana vakaNecaladi)\nA tauyavutaki e tolu na komiti ni vakacoko (Disaster Relief Committee), e okati kina e dua mai na valenivolavola ni tabana mai Varanise me tuvanaka na nodra vukei na dautukutuku kece era vakaleqai ena cagilaba. E rauta ni $2.4 milioni ena vakayagataka na valenivolavola ni tabana e Barbados ena cakacaka ni vakacoko. Ena okati kina na vakavinakataki e 8 na Vale ni Soqoni, 122 na nodra vale na mataveitacini, kei na 19 na vale era tara vou tale.\nE vakacacani vakalevu na Vale ni Soqoni e Grand Bay, Dominica ena cagilaba o Maria.\nVeivanua e vakarurugi ena Valenivolavola ni Tabana e Cuba\nE kaya na valenivolavola ni tabana nira sa qaravi sara tiko ena gauna qo na dautukutuku era vakaleqai ena cagilaba o Irma. E okati kina na nodra lai veivakatawani eso na mata mai na valenivolavola ni tabana.\nVeivanua e vakarurugi ena Valenivolavola ni Tabana e Dominica\nEra cakacaka vata na DRC ena nodra qaravi na le 57 na tacida era vakaleqai ena cagilaba. Era cautaka na mataveitacini na kakana, wai, isulu kei na so tale na ka era gadreva na tacida. Ni cava na vula o Okotova, era sa samaka qai vakavinakataka na tacida era bolecakacaka na nodra vale kece na mataveitacini era vakacacani.\nVeivanua e vakarurugi ena Valenivolavola ni Tabana e Varanise—Guadeloupe kei St. Martin\nE tauyavutaki ena yanuyanu o St. Martin e dua na DRC qai digitaki e dua na idrodro ena yanuyanu o Guadeloupe. Na ka e cakava qori na valenivolavola ni tabana me dusimaka na cakacaka ni vakacoko, qai vakayagataki e voleka ni $1.4 milioni. Qori e okati kina na kena vakavinakataki e 12 na Vale ni Soqoni e Guadeloupe, kei na 2 na Vale ni Soqoni kei na 24 na nodra vale na tacida e St. Martin. Era le 22 taucoko na tacida era bolecakacaka ena vakacoko, era gole mai Varanise, Guadeloupe, kei Martinique.\nVakacacani na nona itikotiko e dua na dautukutuku e St. Martin ni oti na cagilaba o Maria.\nVeivanua e vakarurugi ena Valenivolavola ni Tabana e Merika—British kei na U.S. Virgin Islands, Florida, Georgia, Puerto Rico, Turks and Caicos Islands\nEra le 13,000 na dautukutuku era vakaleqai ena cagilaba ena vanua e vakarurugi ena valenivolavola ni tabana e Merika. E tauyavutaki kina e va na DRC ena gauna qo mera vukei kina na tacida. Sa oti tale ga na imatai ni iwasewase ni cakacaka ni vakacoko, e okati kina na kena vakavinakataki e sivia e 95 na pasede na nodra vale na tacida e vakacacani, kei na kena vakarautaki na ka era gadreva me vaka na kakana kei na wai. Ia e se caka tiko ena gauna qo na cakacaka ni vakacoko e Puerto Rico kei na British and U.S. Virgin Islands.\nSamaka tiko e dua na lewe ni vakacoko na vale ni dua na tacida, e sivia e 3,200 na dautukutuku e Puerto Rico e vakacacani na nodra vale ena cagilaba.\nEra bolecakacaka ena vakacoko e le 690 na tacida. Na iwiliwili qori era le 450 era gole mai na veiyanuyanu voleka, ra qai le 240 mai Florida kei Georgia. Era na veivuke ena vakavinakataki ni Vale ni Soqoni kei na nodra vale na tacida. E tukuni ni rairai vakayagataki e sivia e $30 milioni ena cakacaka ni vakacoko, e vakaraitaki toka e ra na cakacaka kece e vauci kina:\nBritish and U.S. Virgin Islands – 5 na Vale ni Soqoni, 190 na vale\nFlorida – 40 Vale ni Soqoni, 1,174 na vale\nPuerto Rico – 106 Vale ni Soqoni, 2 Vale ni Soqo Lelevu, 1,216 na vale\nTurks and Caicos – 2 Vale ni Soqoni, 56 na vale\nEda nanumi ira ena masu na tacida era veivuke ena cakacaka ni vakacoko ni na vakaukauataki ira o Jiova. Eda nuidei ni cakacaka ni vakacoko, kei na veivakayaloqaqataki ena iVolatabu ena vukei ira na tacida mera tomana tiko ga ena duavata na nodra veiqaravi vei Jiova na Kalou Cecere.—Niemaia 2:18.\nVeiyasa i vuravura: David A. Semonian, Tabana ni iTukutuku, +1-845-524-3000


Blockchain cauraka kei na Forum ka kauta mai na EU me "Liu" vakacakacaka ni Blockchain - Blockchain News\nBlockchain cauraka kei na Forum ka kauta mai na EU me "Liu" vakacakacaka ni Blockchain\nEU Launches cauraka ni Blockchain ena Ethereum Library\nConsenSys, e dua na startups levu duadua mai na ecosystem ni ethereum, na cakacaka vata kei na ilesilesi vaka-Iurope ena kena EU Blockchain cauraka kei na Forum, ka qai tavoca Lotulevu.\nNa sasaga ni rua na yabaki na ilavo me €340 na milioni ($425 Million) ena cakacaka ni blockchain. Na ilesilesi taumada a kacivaka na vakasama ena vulaitubutubu sa oti, ni mai cavuti kena gagadre me vakarabailevutaka na kila institutional ni blockchain kei na tekinolaji ni mororoya veisoliyaki yani.\n“Me vaka e dua na rogo bibi ena itikotiko na blockchain, ConsenSys ena kauta mai na kaukauwa ni yalayala me ra ni Veivakatorocaketaki ni blockchain, Kenadau ni tudei kei na veisemati vata kei na ecosystem ni blockchain vuravura raraba, kei na dua na rai entrepreneurial me ra vakaitavi vata kei na stakeholders kei na kenadau ena EU na ka e vuravura raraba,” na EC kaya Lotulevu ena dua na malanivosa e vakatakila na veitokani.\nConsenSys, e vuravura raraba “muailiu ni valeniyaloyalo” ni Torocake na parokaramu ni komipiuta taumada me na blockchain ni ethereum, a tauyavutaki mai vei o Josefa Lubin, o koya sa profiled me baleta na kena Most Influential ena Blockchain CoinDesk 2017 isoqoni.\nNa ilesilesi ’ vakatabakidua vakamatatataka kina na kena gagadre me ena nodra vakayagataki na veika na blockchain me yaga vei ira na sega ni vakawati na makete mai Iurope ena kacivaki ni % s, kei na kilai ni dua na inaki taumada ni na cauraka kei na Forum sai koya me tarai ira cake ena cakacaka ni sa tu rawa me vakadeitaka ni ra cakacaka takosova na iyalayala ni vanua.\nA kaya o Komisina me baleta na bula vakailavo ni livaliva kei na o Keperieli Mariya ni iSoqosoqo ni:\n“Au raica na blockchain e dua na changer qito kei au vinakata Iurope ka tiko vakailiu vakatautauvata na kena vakatorocaketaki. Eda na gadreva meda tauyavutaka na dodonu ni veivakaukauwataki na draki – na livaliva ni sega ni vakawati na makete me baleta na blockchain me rawa ni yaga na lewenivanua kecega, ka sega ni dua na patchwork ni wasewase. Na EU Blockchain cauraka kei na Forum sai koya e dua na ikalawa bibi ki na veidusimaki o ya.”\nDombrovskis ni Valdis, e dua na Peresitedi ni ivukevuke ni EC cicivaka tudei ni bula vakailavo, ni veiqaravi vakailavo kei na koroturaga mauwe Union, ena kedra maliwa na cakacaka tale eso, era sa tukuna e liu na EU ’ s taleitaki ena tekinolaji ni blockchain, e kaya na cauraka na talega na idusidusi EU policymaking.\nA vakacaucautaki na vakasama ni tekinolaji ni blockchain, ka kaya “ena kedra maliwa na vuqa na veitekenolaji vovou ka draiva livaliva na veisau, sa rawa vua me vakatetei vakaidina me baleta na veiqaravi ni veika vakailavo kei na mauwe na blockchain.\nSa oti na duru:UPS faili ni patent me ra ciqoma na Bitcoin me baleta na loka era kabi\nTarava na duru:Vakaruataki na kena matanivika na lusi taviraka makete ni Crypto na iyautaukeni


TLTB - Wasei Vakatautauvata ni Lisi\n► iTaukei ► iTaukei ni Qele ► Wasei Vakatautauvata ni Lisi\nWasei Vakatautauvata ni Lavo ni Lisi\nNi se bera mai na Janueri ni 2011, e a dau wasewasei taumada tu nai lavo ni lisi me salavata na veitarataravi ni veiliutaki vei ira nai taukei ni qele.\nNi sa dau musuka oti na TLTB na nona tini na pasede (10%), sa qai dau veivotayaki na kena vo enai wasewase oqo:\nTuraga iTaukei (TT) – 5%\nTuraga Qali (TQ) – 10%\nTuraga ni Mataqali (TM) – 15%\nLewe Ni Mataqali (LM) – 70%\nEna gauna taumada, e dau veivotayaki nai lavo ni lisi ena vei ya ono na vula. Era dau veilakoyaki voli na vakailesilesi ni TLTB kivei ira na vei yavusa, mataqali kei na tokatoka mera dau laki veivotayaka nai lavo ni lisi. E vaka tiko mai oqo me yacova sara ga nai ka 31 ni Tiseba ni 2010.\nE dua na leqa levu e basika ena gaunisala ni veivota oqo. Ena vuqa na gauna, eso vei ira na turaga i taukei (TT) kei na turaga ni mataqali (TM) ni so na veiwasewase, era sega ni dau solia na nodra i votavota na lewe ni nodra mataqali se ra dau wasea ga vei ira ga e vica. Oqo e tarova na nodra marautaka vakatautauvata nai taukei ni qele nai lavo e rawa mai na nodra qele.\nNa vakalawataki ni kena votai vakatautauvata nai lavo ni lisi, esa qai taurivaki mai nai matai ni Janueri ni 2011. Me vaka ni se sega ni rawa vua na Matabose me veivotayaka vakatautauvata nai lavo ni lisi ena gauna oya, esa qai vakadonuya na Matabose me biu nai lavo kina vei akaude ni mataqali ka me ratou veivotayaka na Trustees ni veimataqali. E gadrevi vei ira kece na vei mataqali mera tauyavutaka e dua na nodra Trust, ka digitaka na kena Trustees, dola na kena akaude ena baqe ka qai rejisita vei keitou na nodra veidinadinati se Deed Of Trust (DOT). Ni sa vakayacori oti oqo, sa qai biu nai lavo kina nodra akaude, ka sa nodratou i tavi na Trustees me ratou veivotayaka vakatautauvata nai lavo kevei ira kece na lewe ni mataqali, volai enai vola ni kawa bula, era bula tiko. Nai vakarau ni veivota oqo e taurivaki tiko mai me yacova na Epereli ni 2015.\nMai na Me ni 2015, sa mai vakadewataki kina mona livaliva nai vola ni kawa bula ka sa vakacavari na kena ena va(4) na yasana – Ba, Bua, Cakaudrove kei Macuata. Sa mani vakatovotovotaki talega kina vei iratou na 4 na yasana oqo na votai vakatautauvata ni lavo ni lisi. Na vo ni tini(10) na yasana era se tomana tikoga na kena e votai mai vei ratou na trustees, ni ra waraka tiko na kena tokitaki kina mona livaliva na nodrai vola ni kawa bula. Ia me qai yacova mai na Tiseba ni 2015, sa tiko kece ena mona livaliva nai vola ni kawa bula taucoko, ka sa mani vaqaqacotaki kina na kena votai vakatautauvata nai lavo ni lisi, mai nai ka va (4) ni Janueri ni 2016.\nE dina ga ni vaqaqacotaki na kena wasei vakayadua nai lavo ni lisi, e kauwai talega na Matabose vei ira na vei mataqali e levu na lewena ka sega so ni levu na veika e rawa mai na lisi. Ena takiveiyaga kevaka e wasei vaka yadudua. O ira na vei mataqali vakaoqo, e soli vei ira na digidigi ka vakatokai na “Assignment of Lease Funds” ka vakarautaki tiko ena wase 14 ni Native Lands Trust Act.\nNa ka ga e gadrevi vei ira na vei mataqali era via taurivaka na digidigi oqo, mera vola mai e dua na nodrai vola kerekere kina Matabose, ka vakabira vata kei nai tukutuku ni nodra bose, ka mera saini mai kina na lewe ni mataqali ka tiko na nodra yabaki ni bula ena 18 ka lako cake, mei vakadinadina ni nodra tokona na kerekere oya. E duidui na yavu era vakatulewataki kina na vei vola ni kerekere oqo ka ni gadrevi me tarai ira raraba na lewe ni mataqali taucoko ka vakakina na nodra tiko vinaka ena veisiga ni mataka. Na Matabose e vagolea vakabibi na kauwai kina veika me vaka na veivakavaletaki, vakaduri bisinisi, kei na saumi lesu ni dinau ni veika eso esa taurivaki rawa tiko ni bera ni vakaukauwataki mai na tiki ni lawa oqo ni kena wasei vakatautauvata nai lavo ni lisi.\nNa votai kece ni lavo ni lisi ena “Equal Rent Distribution Policy” e semati kecega ena mona livaliva (online banking) ka vakalailaitaka sobu na ririko ni kena vakayagataki vaka tawadodonu se vakailoa me vaka e dau vakayacori tu e liu.


E dua na parofita ni Veiyalayalati Makawa ka a parofisaitaka mai na 740–701 B.K. Ni nona daunivakasala liu tu na Tui ko Esekaia, e dau veivakauqeti vakalevu ena veika vakalotu kei na politiki ko Aisea.\nSa dau cavuta vakalevu cake na vosa nei Aisea mai vei ira na veiparofita kecega ko Jisu. Sa dau cavuti vakalevu talega mai vei Pita, Joni kei Paula ena Veiyalayalati Vou. Na iVola i Momani kei na Vunau kei na Veiyalayalati era tu kina e vuqa sara na vosa cavuti mai vei Aisea ni vakatauvatani kei ira na parofita kecega ka vakarautaki talega kina e vuqa sara na veivuke ena kena vakadewataki na Aisea. A vakavulici ira na nona tamata ko Nifai mai na volavola nei Aisea (2 Nif. 12–24; Ais. 2–14). A tukuna vei ira na Nifaiti na Turaga ni sa “ka bibi vakaidina na vosa i Aisea” ka ni na vakayacori na veika kecega sa parofisaitaka ko Aisea (3 Nif. 23:1–3).\nE dua na ivola ena Veiyalayalati Makawa. E vuqa na parofisai i Aisea e baleta na nona lako mai na Dauveivueti, ena Nona veiqaravi e vuravura (Ais. 9:6) ka vakakina ni Tui Cecere ena iotioti ni gauna (Ais. 63). A parofisaitaka talega e vuqa na ka me baleta na nodra veigauna e muri na Isireli.\nNa wase e 1 e ivakamacala ni vo ni ivola. Na Aisea 7:14; 9:6–7; 11:1–5; 53; kei na 61:1–3 era iyaloyalo ni nona veiqaravi na iVakabula. Na wase 2, 11, 12, kei na 35 e baleta na veika ena yaco ena veigauna e muri, ni sa vakalesui mai na kosipeli, ka vakasoqoni vata ko Isireli, ka ra seraka mai na veivanua dravuisiga me vaka na rosi. Na wase 29 e koto kina e dua na parofisai me baleta na kena lako mai na iVola i Momani (2 Nif. 27). Na wase 40–46 e tukuni kina na nona qaqa ko Jiova me vaka ni Kalou dina mai vei ira na nodra kalou matakau na dau qaravi kalou lasu. Na vo ni wase, mai na 47–66, e baleta na veika e yaco ena iotioti ni veivakalesui mai me baleti ira na Isireli kei na tauyavutaki kei Saioni, kei na nona mai tiko vata kei ira na Nona tamata na Turaga.


Aisea 48 | iVolatabu ena Internet | Vakadewa ni Vuravura Vou\nVunauci o Isireli, vakasavasavataki (1-11)\nVakarusai Papiloni o Jiova (12-16a)\nYaga na veivakavulici ni Kalou (16b-19)\n“Lako tani mai Papiloni!” (20-22)\n48 Moni rogoca qo na vuvale i Jekope,Oni vakatokai kemuni ena yaca i Isireli+Oni lako mai ena wai e* Juta,Oni bubului ena yaca i Jiova+Oni masuta na Kalou ni Isireli,Ia oni sega ni dina se yalododonu kina.+ 2 Era vakatokayacataki ira ena koro tabu+Era qara na veitokoni ni Kalou ni Isireli,+Na yacana o Jiova ni lewe vuqa.* 3 “Na ka makawa au tukuna vei kemuni ena gauna e liu,E cavuta qori na gusuqu,Au tukuna me kilai.+ Au vakayacora vakasauri, era mani yaco.+ 4 Niu kila ni oni sa rui domoqa,E kaukamea na ua ni domomuni, e kopa na yadremuni,+ 5 Au se tukuna makawa vei kemuni. Ni bera ni yaco au tukuna moni rogoca,Moni kua ni kaya, ‘Na noqu matakau e cakava qo,Na noqu ivakatakarakara ceuti kei na noqu matakau kaukamea e vakarota qo.’ 6 Oni sa rogoca oni raica na ka kece qo. Oni na tukuna yani?+ Me tekivu qo au na vakatakila vei kemuni na ka vovou,+Na ka vuni maroroi oni sega ni kila. 7 Se qai caka ga qo, e sega ni caka makawa,Na ka oni se sega ni rogoca me yacova nikua,Moni kua kina ni kaya, ‘Raica! Au sa kila tu.’ 8 Sega, oni sega ni rogoca,+ oni sega ni kila,E sega ni rogo na daligamuni ena gauna sa oti. Niu kila vinaka ni oni rui veivakaisini,+Oni vakatokai moni cakacala mai na siga oni sucu kina.+ 9 Ia ena vuku ni yacaqu au na tarova na noqu cudru,+Ena vuku ni kequ irogorogo, au na tarovi au ga,Au na sega ni vakarusai kemuni.+ 10 Raica! Au sa vakasavasavataki kemuni, ia e sega ni vaka na siliva.+ Au vakatovolei* kemuni ena lovo* ni veivakararawataki.+ 11 Ena vukuqu, io ena vukuqu au na cakava,+E rawa vakacava niu vakadonuya meu beci?+ Au sega ni solia na noqu lagilagi vua e dua tale. 12 Moni vakarorogo vei au na Jekope kei kemuni na Isireli au kaciva. Au sega ni veisau.+ O yau na kena imatai, o yau tale ga na kena iotioti.+ 13 Na ligaqu ga e tauyavutaki vuravura,+Kei na ligaqu imatau e tevuka na lomalagi.+ Niu kacivi ira, era duri vata mai. 14 Moni soqoni vata kece, moni rogoca. O cei vei ira e tukuna na ka qo? E lomani koya o Jiova.+ Ena vakayacora na ka e vinakata vei Papiloni,+Na ligana ena tau vei ira na Kalitia.+ 15 O yau ga au tukuna, au kacivi koya.+ Au kauti koya mai, ena rawa vinaka na ka e cakava.+ 16 Moni toro mai, moni rogoca qo. Mai na ivakatekivu au sega ni vosa vuni.+ Mai na gauna e yaco kina au tiko mai kea.” Ia qo e talai au mai na Turaga Cecere Duadua o Jiova kei na yalona. 17 Qo na ka e tukuna o Jiova, o koya e voli iko lesu, na Yalosavasava ni Isireli:+ “O yau o Jiova na nomu Kalou,O koya e vakavulici iko mo vinaka kina,+O koya e tuberi iko ena sala mo lakova.+ 18 Kevaka wale ga o rogoca na noqu ivakaro!+ Ena vaka na uciwai na nomu vakacegu,+Ena vaka na ua ni wasawasa na nomu cakadodonu.+ 19 Ena levu na luvemu* me vaka na nukuKei na nomu kawa me vaka na mataninuku.+ Ena sega ni muduki se bokoci na yacadra mai mataqu.” 20 Moni lako tani mai Papiloni!+ Moni dro tani vei ira na Kalitia! Moni tukuna ena kaila ni marau! Moni vakarogoya!+ Moni vakatakila ina iyalayala kei vuravura.+ Moni kaya: “O Jiova e voli Jekope lesu na nona dauveiqaravi.+ 21 Era sega ni karamaca ena gauna e kauti ira kina ena vanua lala.+ E vakadavea na medra wai mai na vatu,E vida na vatu o koya me coka mai kina na wai.”+ 22 “Era sega ni vakacegu,” e kaya o Jiova, “vei ira na tamata ca.”+\n^ Se rawa ni, “kawa nei.”\n^ Se “dikevi.” Se rawa ni, “digitaki.”\n^ Ipe., “lovo ni vakawaicala kaukamea.”


iVakananumi kei Titus e Roma—iVakadinadina ni Donu na Parofisai\nE TOKA E ITALI E DUA NA IVAKANANUMI E DAU NODRA IGADIGADI NA SARAVANUA. QORI NA KENA IVAKANANUMI O TITUS NA EMPARA ROGO E ROMA.\nE ceuti tu ena ivakananumi kei Titus na ivolatukutuku ni so na ka a yaco. E levu era sega ni kila ni ivakananumi ya e tiko na kena isema ina iVolatabu. Na iVakananumi kei Titus e dua na ivakadinadina ni donu vinaka na parofisai ena iVolatabu.\nPAROFISAITAKI NI NA BALE E DUA NA KORO\nEna imatai ni senitiuri G.V., e tete na veiliutaki ni Matanitu o Roma i Peritania, Gaul (sa kilai me o Varanise), yaco sara i Ijipita. E vakilai na tiko vakacegu ena veivanua qori ra qai rawaka vinaka na lewenivanua. Ia e vakavu rarawa ina matanitu o Roma na tiko yavavala e Jutia.\nE kaya na Encyclopedia of Ancient Rome: “Eso na vanua e liutaka na matanitu o Roma me vakataki Jutia era cati ira na kai Roma na Jiu, era cati ira tale ga na Jiu na kai Roma. Era cata na Jiu na nodra sega ni kauaitaka na qasenivuli ni Roma na nodra ivakarau vakavanua, era cati ira na Jiu na kai Roma nira dau vakabebe qai veivakaduiduitaki.” Era namaka e levu na Jiu me vakabulai ira e dua na iliuliu mai na nodra veivakatotogani na kai Roma, me vakalesui Isireli tale ga ena kena ituvaki totoka e liu. Ia a kaya o Jisu Karisito ena 33 G.V. ni na sotava na leqa levu o Jerusalemi.\nE kaya o Jisu: “Ena yaco na siga era na viribaiti iko na kemu meca ena bai moto. Era na tagavi iko, era na viribaiti iko mai na veiyasana kece. Era na botolaki iko kei ira na luvemu ina qele, ena sega tale ni vo vei iko na vatu e veitaqai.”—Luke 19:43, 44.\nRatou lomatarotarotaka na tisaipeli i Jisu na veika e tukuna. Oti e rua na siga ni ratou raica tiko na valenisoro e Jerusalemi, e kaya e dua vei ratou: “Qasenivuli, raica mada na veivatu totoka qo kei na veivale qo!” Eso na vatu ni valenisoro e sivia na 11 na mita kena balavu, 5 na mita kena raba, qai 3 na mita kena cere! Ia e kaya o Jisu: “Ena ka oni raica tiko qori, ena yaco na gauna era na sega ni veitaqataqai tale tiko va ya na vatu, era na talaraki kece.”—Marika 13:1; Luke 21:6.\nE tukuna tale o Jisu vei ratou: “Ni dou raica ni sa wavokiti Jerusalemi na mataivalu, dou kila ni sa vakarau vakalalai. Mera dro sara ina veiulunivanua o ira na tiko e Jutia, mera biubiu tale ga na tiko e Jerusalemi, mera kua tale ni curu mai o ira na tiko ena taudaku ni koro.” (Luke 21:20, 21) Vakacava a yaco dina na veika e tukuna o Jisu?\nVAKARUSAI NA KORO\nOti e tolusagavulukatolu na yabaki, era se vakarurugi tiko ga na Jiu ena nodra veiliutaki vakasaurara na kai Roma. Ena 66 G.V., e kauta na ilavo mai na katonicau tabu ena valenisoro o Gessius Florus na vakailesilesi ni Roma e Jutia. Dua na ka nodra katakata na Jiu, era sa sega ni vosota rawa na veika e caka tiko vei ira. Era mani curubotei Jerusalemi na Jiu, vakamatei ira na sotia ni Roma, ra qai kacivaka ni sa galala mai na veiliutaki vakaRoma o Jutia.\nOti e tolu na vula, e liutaki ira e sivia na 30,000 na sotia ni Roma o Cestius Gallus mera lai ravuti Jerusalemi. Era curuma na koro na kai Roma ra qai talaraka na lalaga ni valenisoro, ia vakalailai ga era vakanadaku tale. Era marau na Jiu dauveivorati ra mani cicimuri ira na sotia ni Roma. Era kila sara na lotu vaKarisito ni sa kena gauna mera muria na ivakaro i Jisu mera dro ina veiulunivanua ena tai kadua ni Uciwai na Joritani.—Maciu 24:15, 16.\nNa yabaki ga e tarava, rau kabakoro e Jutia o Jenerali Vespasian kei na luvena o Titus. Ia ni mate o empara Nero ena 68 G.V., e lesu i Roma o Vespasian me lai taura na itutu ya, qai biuti Titus tu yani me vakaotia na ravuravu kei na rauta na le 60,000 na sotia.\nEna June 70 G.V., e vakaroti ira nona sotia o Titus mera talaka na vunikau ena lomanivanua e Jutia, me 7 na kilomita na yawa ni vanua era viria wavokita kina e Jerusalemi na bai duru momoto. Ena Seviteba, era vakacaca ena koro na kai Roma qai vakama na valenisoro. Sa sega tale ni veitaqataqai na kena vatu me vaka ga sa parofisaitaka oti o Jisu. (Luke 19:43, 44) E tukuni ena dua na ivolatukutuku ni rairai tiko ena “maliwa ni 250,000 kei na 500,000 na levu ni tamata era mate e Jerusalemi kei na veivanua volekata.”\nA lesu o Titus i Itali ena 71 G.V., dua na ka nodra marautaki koya na lewenivanua e Roma. Era mani solevutaka na nona qaqa vakairogorogo ni se sega ni bau yaco vakadua.\nE vakaraitaki wavoki ena gaunisala e Roma na iyau e rawa mai na kabakoro. Dua na ka nodra matalau na lewenivanua nira sarava na waqa lalai ni ivalu, na qiqi e ukutaki ena iyaya e vakayagataki ena ivalu, kei na itokinivalu mai na valenisoro e Jerusalemi.\nEna 79 G.V., e sosomitaki tamana o Titus me empara. Ia oti e rua na yabaki, a mate vakasauri o Titus. E mani taura na itutu ya o tacina o Domitian, qai vakaduria na ivakananumi kei Titus ena vuku ni nona qaqa vakairogorogo.\nNA IVAKANANUMI ENA GAUNA QO\niVakananumi kei Titus e Roma ena gauna qo\nEra qoroya e vica vata na udolu nikua na ivakananumi kei Titus nira gade i Roma. Eso era nanuma ni ivakananumi qori e dua na cakacakaniliga totoka, eso era kaya ni vakacerecerei kina o Roma. Ia eso tale era kaya ni qori na ivakananumi ni kena vakarusai o Jerusalemi kei na valenisoro.\nEra vakamacalataka na dauvakadidike ni iVolatabu e dua tale na ka vakasakiti me baleta na ivakananumi kei Titus. Na ivakananumi qori e dua na ivakadinadina ni nuitaki qai donu vinaka na parofisai ena iVolatabu, e vakavuna na Kalou na kena volai.—2 Pita 1:19-21.\niMeli iMeli iVakadinadina ni Donu na Parofisai


NA TIKO MAI NA LEKUTU 31 FOV - A sa vosa vei Mosese ko - Bible Search\nNA TIKO MAI NA LEKUTU 30 NA TIKO MAI NA LEKUTU 32\nNA TIKO MAI NA LEKUTU 31\nSa moku ko ira na kai Mitiani, a sa vakamatei vata kei ira ko Pelami, 1-12. Sa cudru ko Mosese ni sa vakabulai ko ira na yalewa, 13-18. Ai valavala ni nodra veivakasavasavataki ko ira na tamata, kei nai toki, 21-24. Era vota nai toki, 25-47. Ai madrali vua na Kalou, 48-54.\n1A sa vosa vei Mosese ko Jiova, ka kaya, 2Mo cudruvaki ira na Isireli vei ira na kai Mitiani: sa oti, ko na qai toki yani vei ira na kai nomu.\n3A sa vosa vei ira na tamata ko Mosese, ka kaya, Me so vei kemudou me vakaiyaragi ki nai valu, me ra laki veivala kei ira na kai Mitiani, me vakayacora na cudru i Jiova vei ira na kai Mitiani: 4me dua na udolu mai na veimataqali yadua, e na veimataqali kecega ni Isireli, mo dou tala ki nai valu. 5A sa le tinikarua na udolu sa vakaiyaragi ki nai valu, sa tawase maivei ira na veiudolu ni Isireli, sa dua na udolu mai na mataqali yadua. 6A sa talai ira ki nai valu ko Mosese, sa dua na udolu e na mataqali yadua, ko ira vata kei Finiase na luve i Eliesa na bete, ki nai valu, kei nai yaya tabu, kei na davui e na ligana me uvuca. 7A ra ia nai valu vei ira na kai Mitiani, me vaka na vosa i Jiova vei Mosese; a ra sa vakamatei ira kecega na tagane. 8Ia ko iratou talega na tui ni Mitiani, eratou sa moku vata kei ira sa moku; io ko Ivi, kei Rekemi, kei Suri, kei Uri, kei Repa, e le lima na tui ni Mitiani: ko Pelami talega na luve i Piori, era sa vakamatea e nai seleiwau. 9Ia era sa vakabobulataki ira na yalewa ni Mitiani ko ira na Isireli kei na nodra lalai, ka ra sa tokitaka na nodra pulumokau kecega, kei na nodra manumanu kecega, kei na nodra i yau kecega. 10A ra sa vakama na nodra veikoro kecega era tiko kina, kei na nodra vale kecega ni valu. 11A ra sa taura nai yau kecega, kei na ka kecega era tokitaka, na tamata kei na manumanu. 12A ra sa kauti ira na bobula, kei na ka era sa tokitaka, kei nai yau, kivei Mosese, kei Eliesa na bete, ki vei ira nai soqosoqo ni Isireli, ki nai tikotiko e na vanua cecelevu mai Moapi, sa voleka ki na Joritani, ka donui Jeriko.\n13A ra sa lako yani ki nai bili ni tikotiko, me tavaki ira, ko Mosese, kei Eliesa na bete, kei na turaga kecega ni soqosoqo. 14A sa cudru ko Mosese vei ira na turaga ni valu, era turaga ni yaudolu, ka turaga ni yadrau, era sa lako mai nai valu: 15A sa kaya vei ira ko Mosese, Dou sa vakabulai ira kecega li na yalewa? 16Raica, ko ira oqo, e na vosa i Pelami, era sa vakavuna na nodra i valavala ca vei Jiova ko ira na Isireli e na vuku i Piori, ka sa dua kina na mate levu vei ira nai soqosoqo i Jiova: 17Ia oqo, mo dou vakamatea kecega na gonetagane vei ira na lalai, ka vakamatea na yalewa kecega era veiyacovi kei na tagane: 18Ia na goneyalewa kecega, era sa sega ni veiyacovi kei na tagane, dou vakabula me nomudou. 19Ia dou tiko ga e nai bili ni tikotiko, ka bogi vitu: ko ira kecega era sa vakamatea e dua, kei ira kecega sa tara e dua sa moku, dou vakasavasavataki kemudou kei na nomudou bobula, e nai katolu ni siga, kei nai kavitu ni siga: 20Ka vakasavasavataka nai sulu kecega, kei na ka kecega sa caka e na kuli ni manumanu, kei na ka kecega sa caka e na vutika ni me, kei na ka kecega sa caka e na kau.\n21A sa kaya ko Eliesa na bete vei ira na tamata i valu era lako ki nai valu, Oqo na ka sa lesi e na vunau sa vakarota ko Jiova vei Mosese: 22A koula ga, kei na siliva, na parasa, na aironi, na tine, kei na uma, 23a ka kecega sa sega ni yavu e na bukawaqa, dou biuta ga ki loma ni bukawaqa, ena qai savasava: ia me vakasavasavataki ga ena wai sa savai koya sa tawase: ia na ka kecega sa yavu rawa e na bukawaqa dou biuta ki loma ni wai. 24Ia mo dou savata na nomudou i sulu e nai kavitu ni siga, dou na qai savasava, ia dou na qai lako mai ki nai tikotiko.\n25A sa vosa vei Mosese ko Jiova, ka kaya, 26Mo okata na veika e nai toki sa tokitaki, na tamata kei na manumanu, koi kemudou, kei Eliesa na bete, kei ira sa turaga qase vei ira nai soqosoqo: 27ia mo wasea rua nai toki; me dua na nodra wase era a bolea nai valu, ka lako ki nai valu, ka dua na nodra wase nai soqosoqo kecega: 28ka lesia nai vakacavacava me nei Jiova, me nodra i tavi na tamata i valu ka lako ki nai valu: me dua mai vei ira na le lima na drau, na tamata, kei na pulumokau, kei na asa, kei na sipi: 29mo dou taura mai na kena wase sa nodra, ka solia vei Eliesa na bete, mei madrali e lavelaveti vei Jiova. 30Ia mai na wase sa nodra na Isireli, mo kauta e dua mai vei ira na le limasagavulu, mai vei ira na tamata, mai na pulumokau, mai na asa, kei na qele ni sipi, mai na mataqali manumanu kecega, ka solia vei ira na Livai, era sa qarava na cakacaka ni vale i Jiova. 31A rau sa kitaka ko Mosese kei Eliesa na bete, me vaka ka vakaroti Mosese ko Jiova.\n32Ia nai toki ni valu sa vo mai nai toki era a rawata ko ira na tamata i valu, sa onosagavulu ka vitu na oba ka lima na udolu na sipi, 33ka vitu na oba ka rua na udolu na pulumokau, 34ka ono na oba ka dua na udolu na asa, 35ka sa le tolu na oba ka rua na udolu era yalewa kecega sa sega ni veiyacovi kei na tagane.\n36Ia na kena wase, sa nodra i votavota era lako ki nai valu, sa kenai wiliwili e tolusagavulu ka tolu na oba ka vitu na udolu ka lima na drau na sipi: 37ia nai vakacavacava ni sipi vei Jiova sa ono na drau ka vitusagavulu ka lima. 38Ia na pulumokau sa tolu na oba ka ono na udolu; a sa vitusagavulu ka rua kina nai vakacavacava vei Jiova. 39Ia na asa sa tolu na oba ka lima na drau; a sa onosagavulu ka dua kina nai vakacavacava vei Jiova. 40Ia na tamata era le dua na oba ka ono na udolu; a sa le tolusagavulu ka rua kina na tamata nai vakacavacava vei Jiova. 41Ia nai vakacavacava, ko ya nai soro e lavelaveti vei Jiova, sa solia ko Mosese vei Eliesa na bete, me vaka ka vakaroti Mosese ko Jiova.\n42Ia mai na kena wase sa nodra na Isireli, ka wasea ko Mosese maivei ira na tamata ka ia nai valu, (43ia na kena wase sa nodra nai soqosoqo sa tolusagavulu ka tolu na oba ka vitu na udolu ka lima na drau na sipi, 44ka tolusagavulu ka ono na udolu na pulumokau, 45ka tolu na oba ka lima na drau na asa, 46ka le dua na oba ka ono na udolu na tamata;) 47io mai na kena wase sa nodra na Isireli, sa taura ko Mosese e dua mai na limasagavulu yadua, na tamata kei na manumanu, ka solia vei ira na Livai, era sa qarava na cakacaka ni vale i Jiova, me vaka ka vakaroti Mosese ko Jiova.\n48Ia ko ira na turaga era lewa na le udolu ni valu ko ira na turaga ni yayaudolu, kei ira na turaga ni yayadrau, era sa lako mai kivei Mosese: 49a ra sa kaya vei Mosese, Koi keitou na nomu tamata, keitou sa wiliki ira oti na tamata i valu keitou sa lesi me lewa, ka sa sega ni yali e dua vei keimami: 50ia keitou sa kauta mai nai madrali vei Jiova, e na ka kecega sa rawata na tamata yadua, nai yaya koula, na sinucodo, kei na qato, na mama, na sau ni daliga, kei nai taube, me sorovaki keimami kina e mata i Jiova. 51A sa taura maivei ira ko Mosese kei Eliesa na bete na koula, o koya kece sa caka mei ukuuku. 52Ia na koula kecega sai madrali, era vakacabora vei Jiova ko ira na turaga ni yayaudolu, kei ira na turaga ni yayadrau, sa dua na oba ka ono na udolu ka vitu na drau ka limasagavulu na sikeli. 53(Ko ira na tamata i valu yadua era sa taura nai toki eso me nona). 54A rau sa taura ko Mosese kei Eliesa na bete na koula maivei ira na turaga ni yayaudolu kei ira na turaga ni yayadrau, ka kauta ki loma ni vale ni veitavaki. Me kenai vakananumi e na vukudra na Isireli e na mata i Jiova.


WILIKA ENA VOSA Afrikaans Albanian Amharic Arabic Armenian Armenian (West) Aymara Bengali Bicol Bislama Bulgarian Cambodian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Chuvash Cibemba Cinyanja Croatian Czech Danish Drehu Dutch Efik English Estonian Ewe Finnish French Ga Georgian German Greek Greenlandic Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Icelandic Igbo Iloko Indonesian Isoko Italian Japanese Kannada Kazakh Kikaonde Kikongo Kikuyu Kimbundu Kinyarwanda Kirghiz Kiribati Kirundi Kongo Korean Kwangali Kwanyama Lingala Lithuanian Luganda Lunda Luo Luvale Macedonian Malagasy Malayalam Maltese Mambwe-Lungu Marathi Maya Myanmar Ndebele Ndonga Ngabere Norwegian Nyaneka Nzema Oromo Ossetian Pangasinan Papiamento (Aruba) Papiamento (Curaçao) Persian Polish Portuguese (Brazil) Punjabi Quechua (Bolivia) Rarotongan Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swedish Tagalog Tahitian Tamil Tatar Telugu Thai Tigrinya Tiv Tok Pisin Totonac Tshiluba Tsonga Turkish Tuvaluan Twi Ukrainian Umbundu Venda Vietnamese Wallisian Waray-Waray Wayuunaiki Xhosa Yoruba Zande Zapotec (Isthmus) Zulu vakaViti\n“NA CAVA e yacovi au kina qo? Na cava e vakatara kina na Kalou?” E lomatarotarotaka qori o Sidnei, e yabaki 24 mai Brazil. A mavoa vakacalaka ena vanua ni vakasisisi ena tobu ni sili, sa mani vakaidabedabe qiqi tu ga kina.\nEso era dau rarawataka na Kalou nira sotava na vakacalaka, tauvimate, mate e dua era dau lomana, leqa tubukoso kei na ivalu. E dau yaco ga qori. A sotava veitaravi na leqa o Jope, na peteriaki a bula ena gauna makawa. E beitaka na Kalou ena nona kaya: “Au tagi yani ni kere veivuke, oni sega ga ni rogoci au, niu tucake, oni wanonovi au ga mai. Oni sa veisau moni vakalolomataki au, oni vorati au ena kaukaua taucoko ni ligamuni.”—Jope 30:20, 21.\nE sega ni kila o Jope o cei e vakavuna nona leqa, se cava e vakatarai kina me yacovi koya qori. Ia na iVolatabu e vakamatatataka na vuna kei na ka meda cakava nida sotava na leqa va qori.\nNONA INAKI NA KALOU MEDA RARAWA?\nE kaya na iVolatabu me baleta na Kalou: “E uasivi nona cakacaka, ni dodonu na nona sala kece. E Kalou yalodina, e sega vakadua ni lewacala, e yalododonu qai daudina o koya.” (Vakarua 32:4) Ke “yalododonu qai daudina” na Kalou, ena sega ni nona inaki meda rarawa, se me vakadodonutaki keda se vakasavasavataki keda ni vakatara meda sotava na leqa.\nE kaya tale ga na iVolatabu: “Ni vakatovolei e dua me kua ni kaya: ‘E vakatovolei au na Kalou.’ Ni sega ni vakatovolei rawa na Kalou ena ka ca, e sega tale ga ni vakatovolea e dua o koya.” (Jemesa 1:13) E tukuni ena iVolatabu ni uasivi na itekitekivu ni bula e vakalougatataki keda kina na Kalou. A vakarautaka vei rau na imatai ni noda itubutubu o Atama kei Ivi na itikotiko totoka, na veika kece me rau bula kina, kei na cakacaka yaga. E kaya vei rau na Kalou: “Drau vakawa, mera le levu mai, drau vakasinaiti vuravura, drau vakamalumalumutaka.” E sega sara ga na vuna me rau rarawataka kina na Kalou.—Vakatekivu 1:28.\nIa nikua sa sega ni uasivi na noda bula. Laurai ena ivolatukutuku ni kawatamata ni sa qai levu ga na leqa eda sotava. E dina kina na ka e tukuni qo: “Nira vutugu ra qai rarawa tu na kabuli kece me yacova mai qo.” (Roma 8:22) Na cava e yaco?\nMeda kila na vu ni noda rarawa, ena vinaka meda lesu ga ena kena itekitekivu. A temaki Atama kei Ivi e dua na agilosi talaidredre, e qai vakatokayacataki me o Setani na Tevoro. A vakaroti rau na Kalou me rau kua ni kania na “vunikau e kilai kina na ka vinaka kei na ka ca” ia qai uqeti rau o Setani me rau cata na ivakaro qori ni Kalou. E kaya na Tevoro vei Ivi ni rau na sega ni mate ke rau talaidredre vua na Kalou, e beitaka kina na Kalou ni dau lasulasu. E kaya tale ga o Setani ni burogotaka na Kalou vei ira na nona ibulibuli na dodonu mera digia na ka vinaka kei na ka ca. (Vakatekivu 2:17; 3:1–6) E vaka me tukuna tiko o Setani ni na vinaka noda bula ke sega ni liutaki keda na Kalou. E basika kina e dua na ile—E dodonu me veiliutaki na Kalou?\nA dua tale na ile ni Tevoro. E kaya nida qarava tiko ga na Kalou meda rawaka kina. E kaya na Tevoro vua na Kalou me baleta na turaga yalodina o Jope: “Oni sega ni viribaiti koya moni taqomaki koya kina, na nona vale kei na ka kece e taukena? . . . Ia qo, dodoka mada na ligamuni qai vakarusa na ka kece e taukena, ena vosavakacacataki kemuni dina e matamuni.” (Jope 1:10, 11) E vosa tiko qori o Setani me baleti Jope, ia e vakaibalebaletaka tiko vei keda kece nida qarava tiko ga na Kalou meda rawaka kina.\nSAUMA NA KALOU NA ILE QORI\nEna saumi mada vakacava na ile kece qori? Na Kalou vuku duadua ga o Jiova ena sauma vinaka na ile qori, eda na sega tale ga ni yalolailai kina. (Roma 11:33) E vakatara mera veiliutaki vakalailai na veimatanitu vakatamata me laurai kina se veiliutaki nei cei e cecere.\nNa ituvaki ca kei vuravura nikua e vakadinadinataka ni guce na veiliutaki vakatamata. E sega ni dua na vakacegu, veitaqomaki kei na marau e vakilai ena nodra veiliutaki, era vakacacana tale ga noda vuravura. E vakadeitaka ga na dina ni ka e tukuni ena iVolatabu: “E sega ni vu vua na tamata e lako tu me lewa na nona ilakolako.” (Jeremaia 10:23) Ia na nona veiliutaki na Kalou e vakadeitaki kina me tawamudu na noda bula sautu, marau kei na noda tiko vinaka, ni qori sara ga na inaki ni Kalou.—Aisea 45:18.\nEna vakayacori ga vakacava nona inaki na Kalou me baleti keda? E vakavulici ira nona imuri o Jisu mera masuta: “Me yaco mai na nomuni Matanitu. Me caka na lomamuni e vuravura me vaka e caka tiko mai lomalagi.” (Maciu 6:10) Io ena vakaotia na Kalou na veika rarawa eda vakila tu ena nona gauna lokuci ni vakayagataka na nona Matanitu. (Taniela 2:44) Sa na sega na bula dravudravua, tauvimate kei na mate. E kaya na iVolatabu ni na “vakabula” na Kalou “na dravudravua e tagi ni kere veivuke.” (Same 72:12-14) E yalataka na iVolatabu me baleti ira na tauvimate: “Ena sega ni kaya e dua na lewenivanua: ‘Au tauvimate.’” (Aisea 33:24) E kaya o Jisu me baleti ira na mate e nanumi ira tu na Kalou: “Ni sa voleka mai na gauna mera rogoca kina na domona o ira kece na tu ena ibulubulu nanumi mera tucake mai.” (Joni 5:28, 29) Sa bau veivakacegui dina na vosa ni yalayala qori!\nNoda vakabauta na vosa ni yalayala ni Kalou ena seavu kina noda rarawataki koya\nSEAVU NA RARAWA\nSa oti e rauta ni 17 na yabaki nona vakacalaka o Sidnei, e tukuni ena itekitekivu ni ulutaga qo, e kaya: “Au sega vakadua ni beitaki Jiova na Kalou ena noqu vakacalaka, ia au a rarawataki koya taumada. So na siga au dau yalolailai sara ga, au dau tagi niu vakasamataka na kequ ituvaki. Ia au vulica ena iVolatabu ni sega ni itotogi ni Kalou na noqu vakacalaka. E kaya na iVolatabu ‘ni dau yacovi keda kece na gauna kei na ka e sega ni namaki.’ Na noqu dau masuti Jiova kei na noqu wilika eso na tikinivolatabu e dau vakayaloqaqataki au vakayalo, e donu tale ga kina noqu rai.”—Dauvunau 9:11; Same 145:18; 2 Korinica 4:8, 9, 16.\nNi yacovi keda eso na ka, e rawa ni vakaseavutaka na noda rarawataka na Kalou na noda vakasamataka na vuna e vakatara kina o koya na veika rarawa, kei na nona sa vakarau muduka. Eda vakadeitaka ni “na vakaicovitaki ira tale ga era vakasaqarai koya ena yalogu.” Eda na vakacegui dina nida vakabauti koya kei Luvena.—Iperiu 11:6; Roma 10:11.\niMeli iMeli O Dau Rarawataka na Kalou?


Maroroya Me Ka Tabu - Mai vei Elder Paul B. Pieper\nEpereli 2012 | Maroroya Me Ka Tabu\nNa veika tabu e dodonu mera taqomaki vakavinaka, vakacerecerei vakalevu, ka me rokovi vakaidina.\nEna 1,500 na yabaki ni bera na Karisito, a vagolei e dua na ivakatawa ni sipi ki na dua na vunikau sa kama tiko ena baba ni Ulunivanua o Orepi. Na veisotari vakalou a itekitekivu ni nona vakamataliataki o Mosese mai na dua na ivakatawa ni sipi me dua na parofita kei na nona cakacaka ni vakatawa sipi me laki vakasokomuni ira mai na Isireli. Ni oti e tinikatolu na drau na yabaki, a vakauqeti sara e dua na bete cauravou digitaki ena nona ivakadinadina e dua na parofita sa cudruvi. Na ka oqo sa tubu cake kina na nona veisau o Alama mai na dua na vakailesilesi vakamatanitu ki na dua na italai ni Kalou. Ni oti toka e voleka ni 2,000 na yabaki, a curuma yani na veikau e dua na cauravou yabaki 14 ka vakasaqara na isau ni dua na taro dina. A sotava o Josefa Simici ena veikau oqo na ituvatuva me laki vakaitutu kina vakaparofita vakakina na kena yaco e dua na vakalesuimai.\nA veisau taucoko na nodratou bula o Mosese, Alama, kei Josefa Simici ena nodratou sotava na veika vakalou. Na veika oqo a vakaqaqacotaki iratou me ratou yalodina tikoga vua na Turaga kei na Nona cakacaka ena nodratou bula taucoko se cava ga na veiulubaleti ni veisaqasaqa kei na veika dredre era tarava mai.\nNa noda sotava na veika vakalou ena sega beka ni yaco e matada votu se veivakurabuitaki, se veivakacacani sara na noda bolebole. Ia, me vakataki ira na parofita, na noda yaloqaqa meda vosota tiko ena yalodina ena vakatau ki na noda kila, nanuma, ka maroroya na veika tabu eda ciqoma mai lagi.\nNa kaukauwa, idola, kei na cakacakatabu vakalotu nikua sa vakalesuimai ki vuravura. Era sa tiko talega na ivolanikalou kei ira na ivakadinadina bula. O ira era sa vakasaqara na Kalou sa rawa mera papitaiso me bokoci kina na ivalavala ca kei na veivakadeitaki “me tabaka na uludra ka papitaisotaki ira ena bukawaqa kei na Yalo Tabu” (V&V 20:41). Ni da sa ciqoma oti na isolisoli talei vakalesuimai oqo, kei na noda sotava na veika vakayalo ena okati kina vakalevu na ikatolu ni Lewetolu Vakalou, na Yalo Tabu.\nEna domo lailai, sa vosa vei au na Yalotabu\nMe dusimaki au, vakabulai au mai na butobuto au raica.\nMe tukuni Jisu mai,\nQai rarama noda rai.”\n(“Yalo Tabu Liutaka,” Sere ni Lotu, naba 81)\nNi da vakasaqara na isaunitaro mai vua na Kalou, eda vakila na, domo lailai sa vosamalua ki yaloda. Na veika era vakilai oqo—na veivakatakilakila—era sa vakaivakarau ka dredre ka rawa meda vakawaleni ira se tuvanaki ira vakainaki se kila vakatotolo. Na itukutuku vakatamata yadua oqo e vakadinadinataka na loloma kei na veikauwaitaki vakatamata yadua ni Kalou me baleti ira na Luvena kei na nodra dui ilesilesi vakayago yadudua. Na kena vakanananutaki ena veisiga kei na volai tiko ni ivakatakilakila e lako mai na Yalotabu sa qarava tiko e rua na kena inaki ni noda vukei keda (1) meda kila rawa na noda sotava na veika vakalou ka (2) maroroi ira me noda ka vakakina vei ira na noda kawa. Na kena volai sa ivakaraitaki tale tikoga ni kena ivakarau noda kauwaitaka ka vakavinavinaka kei na noda sa vakaio tiko vua na Kalou, ni “sa kilikili sara me vakatusa na tamata ni sa bulia na ka kecega na Kalou; ia me muria talega na nona vunau. Ia kevaka e sega, ena tau vua na nona cudru waqawaqa” (V&V 59:21).\nEna noda doka na veika eda sa dau ciqoma mai vua na Yalotabu, e kaya kina na Turaga: “Ia mo dou kila ni sa ka tabu na veika vakalomalagi” (V&V 63:64). Na Nona vosa e sega ni veivakavotui walega; e veivakamatatataki ka ivakamacala talega. Na rarama kei na kila-ka mai lomalagi sa ka tabu sara. Sa ka tabu baleta ni sa kena ivurevure o lomalagi.\nNa vosa tabu e kena ibalebale ni sa kilikili me vakacerecerei ka dokai. Ni da vakatoka e dua na ka me ka tabu, sa vakatakila kina na Turaga ni sa ka yaga sara vakalevu ka me vakaliuci mai na veika cava tale eso. Na veika tabu e dodonu mera taqomaki vakavinaka, vakacerecerei vakalevu, ka me rokovi vakaidina. Na ka tabu sa cecere sara ena ituvatuva vakaveiliutaki ni yavu ni bula vakalomalagi.\nNa veika sa tabu vua na Kalou sa ka tabu vei keda ena gauna walega ni noda vakayagataka na galala ni digidigi; na tamata yadudua me na digitaka me ciqoma ka taura me ka tabu na veika e sa lewa na Kalou me ka tabu. E solia mai na rarama kei na kila-ka mai lomalagi. E sureti keda meda ciqoma ka vakadeitaka me sa ka tabu.\nIa “sa kilikili me tu na veibasai ni ka kecega” (2 Nifai 2:11). Na veibasai ni veika tabu na butobuto se tawa kilikili—o ya na veika e vakayago se vakavuravura. Na veika vakavuravura sa dau veisaqasaqa kei na veika tabu meda guta yani ka vakaliuca. Na noda kila na veika ni vuravura sa yaga ki na noda bula vakayago ena veisiga. E kuria vakakina na Turaga, na Nona vakasalataki keda meda vakasaqara na vuli-ka kei na vuku, meda vulica rawa ka kila-ka mai na veiivola vinaka, ka yaco meda kila na vosa eso, duivosavosa, kei ira na tamata (raica na V&V 88:118; 90:15). O koya gona, na noda digitaka na veika tabu kei na veika vakavuravura sa noda digitaka na ka e veiganiti me vakaliuci, sega ni vakatabakidua; ni “sa vinaka na vuku kevaka [eda sa] muria na ivakaro ni Kalou” (2 Nifai 9:29; vakamatatataki).\nNa ivalu ni kena digitaki na veika me vakaliuci vei rau na veika tabu kei na veika vakavuravura ena yalo yadudua ni tamata ena rawa me vakamatatataki ena veika a sotava o Mosese ena vunikau a kama tiko. E kea a ciqoma kina o Mosese na nona veikacivi tabu mai vei Jiova me laki sereki ira mai na Isireli mai na tiko vakabobula. Ia, taumada mai na nona kila vakavuravura me baleta na kaukauwa kei Ijipita kei ira na fero a vakavuna me lomatarotaro kina. Sa qai cakacakataka o Mosese na nona vakabauta na vosa ni Turaga, ka biliga laivi na nona kila vakavuravura ka vakararavi ga ki na veika tabu. Na vakararavi o ya a vakatikora vua na kaukauwa me ulabaleta kina na veivakatovolei vakayago ka liutaki Isireli tani mai Ijipita.\nNi oti na nodra dro bula mai na mataivalu nei Noa, era a vesu ka laki tiko vakabobulataki vei Emuloni. A rawa sara ga me a vakatitiqataka o Alama na ivakadinadina vakayalo a ciqoma o koya ni a vakarorogo tiko vei Apinatai. Ia, a vakararavi ga ki na veika tabu ka soli kina vua na kaukauwa me vosota rawa ka yaco me drobula mai na nona vakatovolei vakayago.\nA sotava o Josefa Simici e dua na digidigi tautauvata ena itekivu ni gauna me vakadewataka kina na iVola i Momani. Sa kila tu o koya ni sa ka tabu na peleti kei na cakacaka ni vakadewa. Ia a vakauqeti mai vei Martin Harris me vakaliuca mada na veinanumi vakaveitokani vakavuravura kei na veika vakailavo, ka sa veisaqasaqa tiko kei na veivakaro tabu. Sa yaco kina, me yali na veiivola sa vakadewataki oti tu. A cudruvi Josefa na Turaga ni sa solia na “ka [sa] tabu vei ira na tamata ca” (V&V 10:9) ka vakatikitikitaki koya vakalailai mai na peleti kei na isolisoli ni vakavakadewa. Ena gauna sa muadonu tale kina na veika me vakaliuca o Josefa, era sa vakalesuimai na veika tabu ka tomani tale na cakacaka.\nSa vakarautaki tu ena iVola i Momani na ivakaraitaki tale eso ni sasaga me vakaliuci kina na veika tabu. Era tukuni kina o ira era vakadinata ni a muataki ira na nodra vakabauta ki na vunikau ni bula mera kania na vuanikau tabu, o ya na loloma ni Kalou. Kei na nodra veivakalialiai na tamata mai na valelevu o ya a vakavuna vei ira sa vakadinata mera vagolea na nodra raica vakatabakidua tiko na veika tabu ki na veika sa vakavuravura. (Raica na 1 Nifai 8:11, 24–28.) E muri era a digitaka na Nifai na viavialevu ka cakitaka na yalo ni parofisai kei na ivakatakila, ka “vakalialia na veika tabu” (Ilamani 4:12). Eso mada ga vei ira era a raica e matadra na ivakatakilakila kei na cakamana me baleta na sucu mai ni Turaga, era digitaka mera cakitaka ga na veika tabu sa vakaraitaki mai lomalagi ka tokona ga na ivakamacala vakavuravura (raica na 3 Nifai 2:1–3).\nNikua sa tomani tikoga na kena sasaga. Sa tubu cake tikoga na vakaitamera kei na kaukauwa ni voqa kei vuravura. Sa toso cake tikoga na nona vakacacana ka vakauqeta tikoga ko vuravura na tamata vakabauta mera biuta laivi na veika tabu. Baleta ga “eda sa raica me vaka na titiro ena iloilo buwawa” (1 Korinica 13:12) ka “sega ni kila na ibalebale ni veika kece eda sa raica” (1 Nifai 11:17), ni so na gauna eda na vakila noda rawai vakarawarawa ka da gadreva na veivakadeitaki cecere vakayalo. A kaya na Turaga vei Oliver Cowdery:\n“Kevaka ko sa gadreva e dua tale na ivakadinadina, mo nanuma lesu ga na bogi ko a masu ka tagica kina vei au mo kila na dina ni veika oqo.\n“Au a sega li ni vakaceguya kina na lomamu? Ai ivakadinadina cava tale ko gadreva, me uasivia na i vakadinadina sa solia na Kalou?” (V&V 6:22–23).\nA tataunaka na Turaga vei Oliver kei keda meda vakararavi ga ena ivakadinadina tabu vakatamata eda a ciqoma ena kena bolei na noda vakabauta. Me vakataki Mosese, Alama kei Josefa ni bera, na kena sotavi na veika vakalou oqo e veiqaravi me veivakaiyaqataki vakayalo ka taqomaki keda ena gauna ni veivakatovolei.\nNa veika tabu era na sega ni digitaki mera sorovaki. O ira era digitaka mera vakanadakuya na veika tabu ena vakabutobutotaki na nodra vakasama (raica na V&V 84:54), ka vakavo ga ke ra veivutuni, na rarama sa tu vei ira ena kau tani mai vei ira (raica na V&V 1:33). Ni ra sega ni vakaiyaqataki ena veika tabu, era na raica ni ra sa kuitaki yani vakatawa savasava ena wasawasa ni veika vakavuravura. Ena kena veibasai, o ira era vakatabuya na veika tabu era na ciqoma na yalayala oqo: “Raica sa vu ni rarama na Kalou; ia ko koya sa kunea na rarama, ka tudei tikoga vua na Kalou, ena vakararamataki vakalevu; io ena tubucake tikoga na nona rarama me yacova na siga lagilagi ko ya” (V&V 50:24).\nMe na vakalougatataki keda na Turaga meda dau kila, nanuma tiko, ka maroroya tikoga me ka tabu na veika eda sa ciqoma mai lagi. Au vakadinadinataka ni da cakava oqo, ena tu vei keda na kaukauwa meda na vosota rawa kina na veivakatovolei ka vorata rawa na bolebole ni noda gauna oqo. Ena yaca i Jisu Karisito, emeni.


Na lavelavetaki e Sims APK talevoni veikauyaki | Apps vinaka duadua me baleta na Mobiles\nNa lavelavetaki e Sims APK talevoni veikauyaki\nNa APK ni talevoni veikauyaki ni Sims:\nNa Sims 4 Talevoni veikauyaki na Apk\nna Sims veikauyaki Apk Mod\nna Sims veikauyaki lavelavetaki galala\nna Apk ni talevoni veikauyaki ni Sims tawayalani na ilavo\nTalevoni ni Android veikauyaki na Sims\nna Sims lavetaki veikauyaki Pc\nna tiko ena veikauyaki Mod Apk mai ni 'u Sims tawayalani na ilavo\nSims 4 Lavetaki ni Veikauyaki\nNa lavelavetaki e Sims APK talevoni veikauyaki:\nVakaraitaka na nomu vakasama ena tuvanaki keda na duidui na irairai kei na duatani sara na ivakarau ni nomu Sims, vakuria na iyaya kei na kena marautaki ena isulusulu kei na ikotikoti ni ulu. Tara vakarawarawa na nomu Sims me baleta e dua na vuvale vinaka sara, Digitaka na nomu droini ni taleitaki kei na iukuuku vata kei na matailalai ni veika e levu cake mai na kena eliu ena nomu talevoni. Veika e sotavi na vutuniyau ka vakamarautaki na veigauna ena nomu Sim ’ bula qo ni o rawata na nomu inakinaki vakacakacaka, sasagataka na veika, tarai ni veimaliwai, ka vakavinakataka cake na ivakarau ni nomu bula. Era marautaka vata kei ira na itokani, cakava na veitaratara ena koro levu, vakaitavi ena soqo vakamareqeti ka solia na nomu Sims taleitaki sitika ni. Na italanoa e na ni o tukuna?\nTAUYAVUTAKA NA SIMS DUATANI:\nVosa na irairai, na ikotikoti, isulu, Make-Up kei na iyaya lalai ni na Sims. Mai na ucu ki na qaqalo ni yava, e tiko na veika sega ni vakaiyalayala! Qai biuta vata e dua na isulu guiguilecavi dredre ni ko cakacaka vata kei ira na Fabulous ni Izzy ena nona qaraji ni isulusulu. Me baleta yadua na Sim, Digitaka na nona itovo me vaka na luluqa se na ivakatagi ka vakuria eso tale na ka me vaka na nomu Sims rawata na sotavi ni bula.\nDOU TARA NA VALE UASIVI SARA:\nCakava na nomu Sims e dua na vale e vanua e rawa ni ra sotava na veika kece ka ra tu ena bula. Vakarawarawa personalize na nomu ituvatuva ni vuloa kei na droini ka digitaka mai na veimataqali iyaya, iyaya livaliva, iukuuku kei sara mada ga ni itoko na ikumuni. Qai taura na nomu Sims vata kei iko ka kunea na dua, customizable na matavakabauta me vaka e dua na yaloyalo ni isulusulu, dua na valenikana kei na dua na nightclub.\nNI O NI TARACAKE NA IVAKARAU NI BULA NI SIMS:\nLiutaka na nomu Sims’ na italanoa mai na cakacaka kei na veika me ra na veimaliwai kei na matavuvale. Vakatulewa ena cakacaka taleitaki me vaka na disaina ni isulusulu kei na vuniwai, kei na veika me vaka na vakasaqa kei na qita qito. Sa veiyaloni kei romantic na veimaliwai vata kei na so tale Sims ka kauta voli na ivalavala me vaka na tovolea tiko e dua na iregu se inventing e dua na ivolalailai ni icakacaka experimental. Tekivuna e dua na matavuvale ka tauyavutaka e dua na sala me baleta na itabatamata mai muri ena nomu veisoliyaka ena era kaukauwa.\nERAU A QITO VOLI:\nCicivaka ka tiko ena soqo ni marau vata kei na so tale na Sims, vanua o rawa veimaliwai ka rawata na kena isau. Vakamacalataka na nomu vuvale levu, vakatorocaketaka na lasa, ka digitaka sara mada ga me ra droinitaka na kei ira na tamata ’ s Sims. Vakaitavi ena veisoqoni ni veisiga, me vaka: B. Totolo veigadivi ena na Park se na soqo ni ivakatagi ena lomanibai ni makete. Talega, sota tale na Sims’ dauqito ena soqo ni marau se ena na sitika ni koro kei na vakayagataki me ra na kila kina kevaka era ’ vaqo matavinaka, katakata, se vakasakiti na nodratou!\nSa sega ni vakaiyalayala na sala ni sema ena nomu tauyavutaka na veigauna lelevu kei na Lalai me baleta na nomu Sims ka raica na vanua era veiliutaki kina na nodra bula ena na Sims veikauyaki!\nItukutuku ni veivoli bibi. Eso na iyaloyalo e vakaraitaki me oka kina na volivoli ena-app. Oqo na app: E gadrevi kina e dua na isema ni Initaneti tudei (ilavo ni ilawalawa vakacakacaka). Ena gadrevi na veivakadonui ni EA ’ s vakaitaukei kei na lawatu ni na bisikete kamica kei na veidinadinati ni o koya e vakayagataka. E umani tu kina na itukutuku ena-qito. Vakasoqoni vata mai na itukutuku ni kena vakayagataki na tekinolaji ni analytics ni ikatolu ni soqo ni marau (raica na nodra galala kei na bisikete kamica lawatu me baleta na matailalai ni veika e). Vakatara na dauqito me ra veitaratara kina mai na ivakatakilakila ni veitalanoa ni soqo ni marau na qito. E umani tu kina na isema vakadodonu ki na mataveilawa ena Initaneti kei na veisemati eso ni veimaliwai nakiti me baleta e dua na ilawalawa ni takete ni 13 se qase cake. Na app e vakayagataka na veiqaravi ni qito ni qito ni Google. Curu tani mai na Google qito qito ni veiqaravi ni bera ni vakaduri kevaka o sega ni vinakata mo wasea na nomu qito vata kei ira na itokani.\nO koya e vakayagataka na veidinadinati: http://Terms.Ea.com\nNodra galala kei na lawatu ni na bisikete kamica: http://Privacy.Ea.com\nSikova na http://Help.Ea.com me baleta na veivuke se vakataroga\nEA e rawa ni lako tani ena initaneti na ituvatuva oti 30 e dua na siga ena www.ea.com/service-updates.\nIVakadewa: 11.0.1.168833 (44)\nIotioti ni vakaleweni: Noveba ,08, 2018\nNa levu ni faili: 88 MB\nLavetaka na veikauyaki ni Sims. APK\nKece na faili ni APK kunei ni neitou mataveilawa sa ulu kei na unmodified\nNa veikauyaki ni Sims 11.0.0.167828 .APK\nNa veikauyaki ni Sims 10.1.0.158018 .APK\nNa veikauyaki ni Sims 9.3.0.148139 .APK\nLavetaka na faile ni Some na APK yaga tale eso:\nIvalu Robots APK + Mod – Lavetaka na Robots ni ivalu 3.7.1 Wale tikoga oqo\nLavetaki ni APK ni Zynga Poker\nLavetaki ni APK ni Cortana ni Microsoft\nLavetaki ni talevoni veikauyaki na APK ni Turaga – Galala mai na iwalewale QITO baleti ira na Android\nLavetaki ni APK ni loloma ni Ragnarok M tawamudu\nNa Sims APK veikauyaki lavetaki eke\nLivU: Sotavi na tamata vou & Vidio ni veitalanoa vata kei ira na vulagi – Apps vinaka duadua me baleta na Mobiles\nV1.2.0 ni yaloyalo ni itaba ni Fotolr – Lavetaka na APK\nDownload My Talking Angela APK v3.1:++ Talking Tom free download\nLavetaki ni APK kina cecere dairi tudei ena daimani | Apps vinaka duadua me baleta na Mobiles\nLavetaki ni kodi APK – Galala na dauqito vidio & Edita – Apps vinaka duadua me baleta na Mobiles\nNa barausa ni dolphin – Lolo, Vakaitaukei & Lavetaki ni Apk ni Adblock\nSpotify na lavetaki ni APK ni sere kei na ivakatagi baleti ira na Android | Apps vinaka duadua me baleta na Mobiles\nV1.1 ni revurevu ni itaba APK ni Android\nLavetaki ni APK ni TEKKEN | Apps vinaka duadua me baleta na…\nMetal Gear Rising Revengeance (Yasana ni galala) PC…\nIDusidusi momona Arcade baleti ira na Android – APK…\nGolf Clash APK Download | Apps vinaka duadua…\nDanisi walega oqo na APK ni lavetaki | Vinaka duadua…\nLavetaki ni APK ni Miitomo – Free Social APP…


Tutaka na Sokalou Dina—Cata na iVakavuvuli Lasu | Kaya na iVolatabu\nTutaka na Sokalou Dina\nNa cava e kaya na iVolatabu me baleta na vakayagataki ni ivakatakarakara ena sokalou?\nEra raica vakacava na lotu vaKarisito na olodei vakalotu?\nSala cava o na vakamacalataka kina nomu vakabauta me kua ni vakacudrui ira na rogoci iko?\n1, 2. Taro cava mo na vakasamataka ni o sa vakanadakui lotu lasu? Cava e bibi kina qo?\nNA CAVA o na cakava ke o qai kila ni sa vagagai na memudou wainigunu? Sega ni vakabekataki ni o sa na vaqara sara ga e dua na ivurevure ni wai vou mo dou na gunu tale kina. E dina ni o sa na kunea e dua na nomudou ivurevure ni wai savasava, o se lomaleqa tiko ga. De dua sa kakana oti tiko vei kemudou na ca ni wai dou a gunuva!\n2 E via va qo na ituvaki e rawa ni yacovi keda ena vuku i lotu lasu. E kaya na iVolatabu ni sa vagagai tu o lotu lasu ena ivakavuvuli lasu kei na ivalavala tawasavasava. (2 Korinica 6:17) Oya na vuna e bibi kina mo lako tani mai vei “Papiloni na Ka Levu” na lotu lasu kece e vuravura. (Vakatakila 18:2, 4) O sa cakava qo? Ke vaka kina, sa dua na ka totoka. Ia e sega ni veirauti mo tawasei iko ga se mo vola na nomu ivola ni vakacegu vei lotu lasu. E bibi mo na vakasamataka tale ga na tikina qo: ‘Se kabiti au tiko eso na vakabauta e vu mai na lotu lasu?’ Raica mada eso na kena ivakaraitaki.\n3. (a) Na cava e kaya na iVolatabu me baleta na vakayagataki ni ivakatakarakara? Cava e dredre kina vei ira eso mera ciqoma na rai ni Kalou? (b) Na cava mo cakava ena veika o taukena era dau vakayagataki ena sokalou lasu?\n3 Eso sa dede sara na kena tu vei ira eso na ivakatakarakara, itaba, se veika tale eso e dau vakayagataki ena nodra sokalou. Vakacava o iko? De dua ena ka vou vei iko mo masu vua na Kalou o qai sega ni vakayagataka e dua na ivakatakarakara. Eso vei ira na ivakatakarakara qori era sa tiki ni nomu bula, era sa nomu iyau vakamareqeti. Ia e vakaraitaka vakamatata na iVolatabu ni dodonu me lewa ga mai na Kalou na sala meda qaravi koya kina, qai sega ni vinakata o koya meda vakayagataka na ivakatakarakara. (Wilika Lako Yani 20:4, 5; Same 115:4-8; Aisea 42:8; 1 Joni 5:21) O rawa ni tutaka na sokalou dina ena nomu vakarusa na veika o taukena e dau vakayagataki ena sokalou lasu. E dodonu mo raica na veika qo me vakataki Jiova—ni “sevaka” o koya.—Vakarua 27:15.\n4. (a) Eda kila vakacava ni tawayaga na noda saga meda vakalomavinakataki ira na wekada sa mate? (b) Na cava e vakaroti ira kina na Isireli o Jiova mera kua ni vakaitavi ena veimataqali vakacuru kece ga?\n4 Levu na lotu lasu era dau vakalomavinakataki ira na wekadra sa mate. Ni bera nira vulica na iVolatabu eso na lewenilotu, era vakabauta tu nira bula voli na yalo ena dua tale na vuravura tawarairai, qai rawa nira vakaleqai ira na bula tiko. De dua o dau oga vakalevu ena nomu saga mo vakamarautaki ira na wekamu sa mate. Ia me vaka o sa vulica ena Wase 6 ni ivola qo, o ira na mate era sega ni lai bula tale tiko ena dua na vanua. O koya gona, ena sega wale ga ni yaga na noda saga meda veitaratara kei ira. Ke mani dua na itukutuku e rairai lako mai vei ira na wekada era sa mate, e dodonu meda nanuma tiko ni itukutuku qori era vakavuna na timoni. Oya na vuna e vakaroti ira kina na Isireli o Jiova mera kua ni saga mera veitaratara kei ira na mate se vakaitavi ena veimataqali vakacuru kece ga.—Wilika Vakarua 18:10-12.\n5. Na cava mo cakava ke sa tiki tu mai ni nomu bula na vakayagataki ni ivakatakarakara kei na nodra vakalomavinakataki na mate?\n5 Na cava mo cakava ke sa tiki tu mai ni nomu bula na vakayagataki ni ivakatakarakara ena sokalou, kei na nodra vakalomavinakataki na mate? Wilika qai vakasamataka na veitikinivolatabu era vakamacalataka na rai ni Kalou me baleta na veika qo. Dau masuti Jiova e veisiga me vukei iko ena nomu saga mo tutaka tiko ga na sokalou dina, kei na nomu moica na nomu vakasama me salavata kei na ka e vinakata.—Aisea 55:9.\nSEGA NI DAU SOQOVA NA KIRISIMASI NA LOTU VAKARISITO TAUMADA\n6, 7. (a) Na cava e dau vakabauti tu me baleta na Kirisimasi? Vakacava era dau soqova qori na imuri i Jisu ena imatai ni senitiuri? (b) O cei ga era dau soqova na siganisucu ena nodra gauna na tisaipeli taumada i Jisu?\n6 E rawa ni vakadukadukalitaki na nona sokalou e dua ena veika e vauca na olodei kilai levu. Kena ivakaraitaki na Kirisimasi. E dau vakabauti tu ni Kirisimasi e vakananumi kina na sucu i Jisu Karisito, qai voleka ni lotu kece era kaya nira lotu vaKarisito era dau soqova. Ia e sega vakadua ni cavuti nira vakananuma e dua na olodei va qo na tisaipeli i Jisu ena imatai ni senitiuri. E kaya na ivola na Sacred Origins of Profound Things (iTekitekivu ni so na iVakavuvuli Lelevu): “Ena loma ni ruanadrau na yabaki me tekivu mai na gauna e sucu kina o Karisito, e vica wale sara era kauaitaka mera kila na tikinisiga e sucu kina o Jisu, na iwiliwili levu ga ni kawatamata era sega ni kila na tikinisiga ya, se ra sega ni kauaitaka mera kila.”\n7 Ke ra kila mada ga na tisaipeli na tikinisiga e sucu kina o Jisu, era na sega ga ni vakananuma na siga ya se vakayacora na kena soqo. Ena vuku ni cava? E kaya na World Book Encyclopedia ni o ira na lotu vaKarisito taumada era raica ni “o ira ga na lotu butobuto era dau vakananuma na siga e sucu kina e dua, ra qai vakayacora na kena soqo.” E rua ga na soqo ni siganisucu e volatukutukutaki ena iVolatabu, na nodrau siganisucu e rua na iliuliu erau sega ni qaravi Jiova. (Vakatekivu 40:20; Marika 6:21) E dau vakayacori tale ga na nodra soqo ni siganisucu na veikalou ni lotu butobuto. Kena ivakaraitaki, ena 24 ni Me, era dau soqova kina na kai Roma na nona siganisucu na nodra kalou yalewa o Diana. Ena siga e tarava, era dau soqova tale kina na siganisucu ni nodra kalou matanisiga, o Apollo. O koya gona, na vakananumi se soqovi ni siganisucu e ivalavala ni lotu butobuto, e sega ni ivalavala ni lotu vaKarisito.\n8. Vakamacalataka se rau okati vata vakacava na siganisucu kei na vakasama vakatevoro.\n8 E tiko e dua tale na vuna era sega kina ni vakananuma na siganisucu i Jisu na lotu vaKarisito ena imatai ni senitiuri. De dua era kila na nona tisaipeli ni vakananumi ni siganisucu e vu mai na vakasama vakatevoro. Kena ivakaraitaki, e levu na kai Kirisi kei na kai Roma ena gauna makawa era vakabauta ni dau lai tiko e dua na yalo ena gauna kece e sucu kina e dua na gone, na yalo ya ena taqomaka tiko na gone ena vo ni nona bula. E kaya na ivola The Lore of Birthdays (Na iTukutuku Makawa Baleta na Siganisucu): “Na yalo ya erau veivolekati kei na kalou, e vakabauti ni nona siganisucu tale ga na siga e sucu kina na gone ya.” Ena sega sara ga ni vinakata o Jiova me vakananumi o Jisu ena dua na ka e semati vata kei na vakasama vakatevoro. (Aisea 65:11, 12) Ia na cava e vakananumi raraba tu kina nikua na Kirisimasi?\nITEKITEKIVU NI KIRISIMASI\n9. E mai digitaki tu vakacava na 25 ni Tiseba me siganisucu i Jisu?\n9 Ni oti e vica vata na drau na yabaki mai na gauna a bula voli e vuravura o Jisu sa qai tekivu me vakananumi na nona siganisucu ena 25 ni Tiseba. Ia e sega ni sucu o Jisu ena tikinisiga ya, kena irairai ni a sucu ena Okotova. * E qai kau ga mai vei na 25 ni Tiseba? E muri, eso era kaya nira lotu vaKarisito era sa qai “vinakata me vakananumi vata na siga ni sucu i Karisito kei na dua na nodra soqo na kai Roma lotu butobuto, era dau vakananuma kina na ‘siganisucu ni matanisiga qaqa.’” (The New Encyclopædia Britannica) Ena vulaibatabata, ni vaka me gogo na matanisiga, era dau qai soqovata na lotu butobuto mera kerei koya na ivurevure ni rarama kei na katakata qo me lesu mai ena nona ilakolako yawa. Era vakabauta ni 25 ni Tiseba e sa itekitekivu sara ga ni nona lesu mai. Ena nodra saga na iliuliu ni lotu mera vakalotutaki ira na lotu butobuto, era vakayagataka kina nodra soqo makawa ya, ra qai veisautaka me kena irairai ni soqo ni “lotu vaKarisito.” *\n10. Na cava era sega ni vakananuma kina na Kirisimasi ena gauna sa oti eso?\n10 Sa kilai raraba ni yavutaki mai na lotu butobuto na Kirisimasi. Ni sega ni yavutaki ena iVolatabu, e dau vakatabui kina na Kirisimasi mai Igiladi kei na veikoloni kei Merika ena ika17 ni senitiuri. Ke dua mada ga e sega ni via lako i cakacaka ena siga ni Kirisimasi, ena totogitaki vakailavo. Sega ni dede sa matau tale na itovo sa vakanadakui, eso tale na kena ivakarau vovou e kuri kina. Mani yaco tale na Kirisimasi me dua vei ira na olodei e taleitaki vakalevu me yacova mai qo. Ia me vaka ni tauyavu na Kirisimasi ena yavu kei na vakasama kece ni lotu butobuto, o ira era vinakata mera vakamarautaka na Kalou era na sega ni via vakaitavi ena kena soqovi se vakananumi. *\nBIBI MEDA KAUAITAKA NA KENA ITEKITEKIVU?\n11. Na cava e dau soqovi kina eso na olodei? Cava e dodonu me ka bibi duadua vei keda?\n11 Era nanuma eso ni sega ni cala na nodra soqova na olodei me vaka na Kirisimasi, e dina nira sa kila ni tauyavu mai na lotu butobuto. Era kaya nira sega ni lai vakaitavi tiko ena sokalou butobuto nira soqova na olodei va ya. E gauna vinaka ga vei ira mera veivolekati kina vakavuvale. Na cava o nanuma, e dina na rai ya? Ke vaka kina, de dua e vakadredretaka na nomu tutaka na sokalou dina na nomu kauaitaki ratou na lewe ni nomu vuvale, sega ni nomu kauaitaka na lotu lasu. Nanuma tiko ni a tauyavutaka na vuvale o Jiova, qai vinakata mo marautaka na nomu veimaliwai kei ratou na lewe ni nomu vuvale. (Efeso 3:14, 15) Ia e rawa mo vaqaqacotaka nomudou ivau ni veiwekani vakavuvale ena sala e vakadonuya na Kalou. Na cava e dodonu me ka bibi duadua vei keda? E kaya o Paula: “Vakadeitaka tiko ga na ka e vakadonuya na Turaga.”—Efeso 5:10.\nO na gunuva beka na loli e tomi mai na salasalaniwai?\n12. O na vakatauvatana vakacava na vuna meda cata kina na ivalavala vakavanua se soqo e yavutaki mai na so na vanua tawasavasava?\n12 De dua o nanuma ni sega sara ga ni dua ena gauna qo e lai vakasamataka tiko na tauyavu ni veiolodei ena gauna e vakayacora kina na kena soqo. Vakacava e bibi meda kauaitaka sara na kedra itekitekivu? Io! Vakasamataka mada e dua na kena ivakaraitaki: Kaya mada ke o raica e dua na loli e lutu koto ena salasalaniwai. O na tomika mo gunuva? Sega! E duka na loli ya. Ena kamikamica beka me vaka na loli na veiolodei sa ra tu nikua, ia era “tomiki” mai na vanua dukadukali. Nida tutaka na sokalou savasava, e dodonu me tiko vei keda na nona rai na parofita o Aisea ni kaya vei ira na qaravi koya dina tiko na Kalou: “Ni kua ni tara na ka e sega ni savasava!”—Aisea 52:11.\nBIBI NA YALOMATUA NI O TUTAKA TIKO NA KA O VAKABAUTA\n13. Na cava eso na ka ni veivakatovolei e rawa ni basika ni o sega ni vakaitavi ena soqo ni veiolodei?\n13 Rawa ni ka ni veivakatovolei vei iko ena so na gauna na nomu vakatulewataka mo kua ni vakaitavi ena olodei. Me kena ivakaraitaki, era na rairai veinanuyaka eso ena nomu vanua ni cakacaka na vuna o sega kina ni vakaitavi ena so na ka e dau salavata kei na Kirisimasi se na olodei tale eso. Vakacava ke soli vei iko e dua na iloloma ni Kirisimasi? E cala ke o ciqoma? Vakacava ke drau sega ni vakabauta vata kei watimu? Na cava mo cakava mera kua kina ni lomalomani ira na luvemu ena vuku ni nodra sega ni vakaitavi ena soqo ni veiolodei?\n14, 15. Na cava o rawa ni cakava ke dua e cavuta vei iko e dua na vosa ni vakanuinui vinaka ena gauna ni dua na olodei, se via soli iloloma vei iko?\n14 E bibi na yalomatua mo rawa ni vakatulewataka kina na ka mo cakava ena dui ituvaki e basika. Ke matau me dau cavuti eso na vosa ni vakanuinui vinaka ena gauna ni olodei, e rawa ni o vakavinavinakataki koya e cavuta vei iko na vosa ya. Ia vakacava ke tukuna na vosa ni vakanuinui vinaka va ya e dua drau sota wasoma se drau cakacaka vata? Ena ituvaki qo, de dua o na via vakamacala vua. E bibi ena gauna va qo na yalomatua. E vakasalataki keda na iVolatabu: “Moni vosa ena yalovinaka ena gauna kece, me vakamasima, moni kila kina na ka moni tukuna vua na tamata yadua.” (Kolosa 4:6) Qarauna sara me kua ni veibeci na itautau ni nomu vosa. Mo maqosa ena nomu vakamacalataka na ka o vakabauta. Vakamatatataka ni o sega ni cata na soli iloloma se na soqo, o sega ga ni dau vakayacora qo ena veiolodei me vaka na Kirisimasi.\n15 Vakacava ke dua e via solia e dua na nomu iloloma? Ena vakatau. De dua ena tukuna vei iko: “Au kila ni o sega ni vakaitavi ena soqo ni olodei. Ia au vinakata ga mo taura na iloloma qo.” De dua o na dikeva ni nomu ciqoma na iloloma ena ituvaki ya e duidui mai na nomu vakaitavi ena olodei. Ke sega ni kila o koya e via soli iloloma vei iko na nomu vakabauta, o rawa ni tukuna vua ni o sega ni dau vakaitavi ena soqo ni olodei va ya. Qo ena vakarawarawataka nona raica na vuna o ciqoma kina na nona iloloma, ia o na sega ga ni soli iloloma lesu vua ena gauna vata ga ya. Ena sega tale ga ni vinaka meda ciqoma e dua na iloloma ke nona inaki o koya e solia me temaki keda kina meda kua ni dei ena noda vakabauta, se da sa ciqoma ena vuku ni noda vinakata na iyau.\n16. O na vakaraitaka vakacava na yalomatua ena ka e vauca na olodei?\n16 Vakacava ke da sega ni vakabauta vata kei ira na lewe ni noda vuvale? Ena vinakati tale ga e ke na yalomatua. E sega ni dodonu mo veibataka na veiolodei se soqo era digia na nomu lewe ni vuvale mera vakananuma. Doka na nodra vakatulewa, me vaka ga na nomu vinakata mera doka na nomu vakatulewa. (Wilika Maciu 7:12.) Qarauna me kua ni dua na ka o cakava mo lai okati kina ena vakananumi ni olodei. Ena dua tale na yasana, mo kua ni yalododonu tale vakasivia mo sa sega kina ni cakava eso na ka e rawa sara ga ni o cakava. Ia mo qarauna tu ga e veigauna me vinaka na nomu lewaeloma ena ka o cakava.—Wilika 1 Timoci 1:18, 19.\n17. O na vukei ira vakacava na luvemu mera kua ni lomalomani ira nira raici ira eso tale na gone nira marautaka na veiolodei?\n17 Na cava mo cakava mera kua kina ni lomalomani ira na luvemu nira sega ni vakaitavi ena veiolodei e veisaqasaqa kei na ka e tukuna na iVolatabu? E vakatau vakalevu qo ena veika o vakayacora ena veigauna tale eso ena loma ni yabaki. So na itubutubu e dau tiko eso na gauna mera soli iloloma kina vei ira na luvedra. Dua vei ira na iloloma talei o rawa ni solia vei ira na luvemu, ya nomu gauna kei na nomu veikauaitaki.\nBULATAKA E VEISIGA NA SOKALOU DINA\nEda na vakila na marau nida bulataka e veisiga na sokalou dina\n18. Ena vukei iko vakacava na soqoni vaKarisito mo tutaka na sokalou dina?\n18 Ke o via vakamarautaka na Kalou, e dodonu mo cata na sokalou lasu, mo qai tutaka na sokalou dina. Na cava ena okati kina? E kaya na iVolatabu: “Meda dau veinanumi nida veivakauqeti ena loloma kei na caka vinaka, meda kua ni biuta na noda soqoni vata me vaka e nodra ivalavala eso, ia meda veivakayaloqaqataki, vakabibi nida raica ni sa voleka mai na siga.” (Iperiu 10:24, 25) Na soqoni vakarisito e gauna marautaki, o na lai qaravi koya tale ga kina na Kalou ena kena ivakarau e vakadonuya. (Same 22:22; 122:1) Eda dau “veivakayaloqaqataki” vakamataveitacini ena soqoni va qori.—Roma 1:12.\n19. Na cava e bibi kina mo tukuna na ka o sa vulica tiko ena iVolatabu?\n19 Dua tale na sala o rawa ni tutaka kina na sokalou dina, ya nomu tukuna na veika o sa vulica mai na iVolatabu kei ira na iVakadinadina i Jiova. Levu era “rarawataka, era vutugutaka” na ka e yaco tu e vuravura nikua. (Isikeli 9:4) De dua o kila eso vei ira qo. Ena vinaka mo vakamacalataka vei ira na ka e yalataka tu na iVolatabu me baleta na veigauna se bera mai. Ni o soqoni tiko kei ira na lotu vaKarisito dina, o tukuna tale ga na veika dina mai na iVolatabu o sa vulica, o na vakila ni sa na seavu ga mai vakamalua na nomu taleitaka mo vakaitavi ena veika e vu mai ena lotu lasu. Kua ni guilecava ni o na marau, o na vakalougatataki tale ga ke o tutaka tiko ga na sokalou dina.—Malakai 3:10.\n^ para. 9 Raica na iKuri ena tabana e 221-222.\n^ para. 9 E digitaki tale ga na 25 ni Tiseba ena vuku ni dua na solevu e vakatokai na Saturnalia. Na solevu qo e vakananumi kina na nodra kalou ni teitei na kai Roma, qai dau vakayacori mai na ika17-24 ni Tiseba. E dau tiki ni solevu qo na kana magiti, marau, kei na soli iloloma.\n^ para. 10 Raica na iKuri ena tabana e 222-223 ena rai ni lotu vaKarisito me baleta eso tale na olodei kilai levu.\nO ira era lotu dina era sega ni vakayagataka na ivakatakarakara ena sokalou, era sega tale ga ni saga mera vakalomavinakataki ira na wekadra era sa mate.—Lako Yani 20:4, 5; Vakarua 18:10-12.\nE cala meda vakaitavi ena olodei se na soqo e vu mai na lotu butobuto.—Efeso 5:10.\nMe yalomatua na lotu Vakarisito dina ena gauna e vakamacalataka kina nona vakabauta.—Kolosa 4:6.\niMeli iMeli Tutaka na Sokalou Dina